21 – 28. 6. 2021 – Trg Republike, Kalemegdanski plato, Kolarčeva zadužbina\nU organizaciji Grada Beograda i Srpskog nacionalnog savjeta Crne Gore u periodu od 21. do 28. juna u Beogradu je održana manifestacija „Tako su govorili naši preci ...“.\nTradicionalna manifestacija „Dani Beograda“ jedna je od najzančajnijih kulturnih, umetničkih i obrazovnih događaja u našem gradu koja se svake godine održava od 16-og do 19-og aprila. Povod njenog održavanja su dva važna datuma u istoriji Beograda: 16. aprila 878. kada se u pismu pape Jovana Osmog prvi put pominje slovensko ime grada Beograda i 19. aprila 1867. godine kada je izvršena simbolična predaja ključeva grada Beograda knezu Mihailu Obrenoviću. Toga dana Beograd je i formalno postao srpski grad.\nIZLOŽBA: VLADARI DINASTIJE NEMANjIĆA\nTokom narednih mesec dana na Savskom trgu, ispred juče otkrivenog spomenika velikom županu Stefanu Nemanji i nove zgrade Istorijskog muzeja Srbije, zainteresovani građani moći će da pogledaju izložbu posvećenu vladarima iz dinastije Nemanjić. Izložbu realizuje Istorijski muzej Srbije uz tehničku podršku pozorišta "Dadov".\nGlavni i odgovorni urednik izložbe je dr Dušica Bojić, a autorka izložbe kustoskinja Ivana Nikolić.\nDizajn izložbe je uradila Izabela Martinov - Tomović.\n„Dani slobode” je tradicionalna manifestacija u organizaciji Grada Beograda, koja slavi dva datuma oslobođenja Beograda, 20. oktobar 1944. i 1. novembar 1918. godine, zamišljena je kao festival pozorišta, uličnog performansa, javnih koncerata i smelih izložbi na otvorenom.\nOTKRIVANJE SPOMENIKA NIKOLAJU KRASNOVU\nNIKOLAJ PETROVIČ KRASNOV (Moskva, 1864 – Beograd, 1939) je značajni arhitekta koji je ostavio neizbrisiv trag u arhitekturu i urbanizmu Beograda, ali i nekih drugih gradova Srbije. U Beograd dolazi 1922. godine u talasu ruskih emigranata koji napuštaju Rusiju posle 1917. godine, gde se odmah, zahvaljujći svom visokom stvaralačkom umeću, uključuje u arhitektonsko-građevinski život svoje nove prestonice. Spisak zdanja kojima se Krasnov upisao u istoriju srpske arhitekture je poveliki a ovde ćemo izdvojiti samo najznačajnije koje je ostvario u Beogradu: zgrada Vlade Srbije u Nemanjinoj, zgrada Ministarsva spoljnih poslova u Kneza Miloša, zgrada Arhiva Srbije u Karnegijevoj, zgrada nekadašnjeg pozorišta Menjaž danas Jugoslovenskog dramskog pozoršta, zgrada u Kneza Miloša 14 gde se danas nalazi Grčki kulturni centar itd. Potpisao je i eneterijere Kraljevskog dvora na Dedinju, Doma Narodne skupštine, crkve Ružica ...\nDANI SLOBODE 2019.\nManifestacija „Dani slobode 2019”, kojom se obeležava oslobođenje Beograda u Prvom i Drugom svetskom ratu, obeležena je u Beogradu.\nManifestacija je obuhvatila niz događaja, koncerata, izložbi , kao i memorijalni defile „Pobeda slobode”.\nNEDELJA RUSKOG DEČIJEG FILMA 2019.\nGrada Beograda sa ruskom kompanijom „Vifsaida“ (Moskva) i Međunarodnim fondom jedinstva pravoslavnih naroda, a u izvršnoj produkciji Omladinskog pozorišta „DADOV“, od 16 – 18. septembra 2019. godine organizovao je po treći put u Beogradu NEDELjU RUSKOG DEČJEG FILMA „BAJKE DETINjSTVA“.\nManifestacija „Dani Beograda“ organizuje se svake godine sa ciljem da se obeleži period između dva najznačajnija događaja u istoriji Beograda. Slovensko ime Beograd prvi put je pomenuto 16. aprila 878 godine u pismu papa Jovana Osmog. Кnez Mihailo Obrenović dobio je od Turaka ključeve grada 19. aprila 1867 čime je Beograd ponovo postao srpski grad.\nOrganizator 16. manifestacije „Dani Beograda“ biće grad Beograd, sekretarijat za kulturu grada i Omladinsko pozorište „Dadov“.\nDANI SLOBODE 2018.\nSkupština grada Beograda organizovala je Dane slobode u periodu od 19. oktobra do 1. novembra. Danima slobode obezeženo je 74 godine od osloboženja Beograda u Drugom svetskom ratu i 100 godina od oslobođenja Beograda u Prvom svetskom ratu. Pored centralnih događaja realizovan je niz programa kojim je odata zahvalnost saveznicima i rodoljubim u Prvom i Drugom svetskom ratu.\nNEDELJA DEČIJEG RUSKOG FILMA 2018.\nGrad Beograd u saradnji sa ruskom kompanijom Vifsaida, Srbskim odeljenjem Međunarodnog javnog Fonda jedinstva pravoslavnih naroda od 17. do 20. septembra organizovao je Nedelju ruskog filma u Srbiji „Bajke detinjstva“. Ovaj festival se peti put održao u našoj zemlji, ali po prvi put u Beogradu. Preko 25.000 dece je za četiri dana posetilo sve lokacije na kojima su se projekcije održavale.\nMEĐUNARODNI DAN DŽEZA 2018.\nMeđunarodni dan džeza tradicionalno se proslavlja i u Beogradu. Ovoga puta, na Trgu Republike, predstavicemo cetiti zenska dzez vokala, a program je naslovljen "Dame pevaju džez". Nastupice Ana Sofrenović, Irena Blagojević, Jelena Theunisz i Andjelka Simić, uz pratnju Jovan Maljoković benda.\nManifestacija "Božićno seoce kod Hrama" u okviru koje je za posetioce pripremljen bogat program biće održana na platou ispred Hrama Svetog Save u Beogradu od 4. do 28. januara sledeće godine, najavljeno je na današnjoj konferenciji koja je održana u kripti tog Hrama.\nMultimedijalnim spektaklom pod nazivom "Putovanje u središte knjige" u pozorištu Dadov priređen je peti Čudovišni festival književnosti i ilustracije za decu Krokodokodil. Festival čiji je cilj odgajanje nove čitalačke publike, organizuju OK-Obrazovanje i kultura i Omladinsko pozorište DADOV uz pomoć Evropske mreže za promociju književnosti i knjiga Traduki i izdavačkih kuća Kreativni centar i Odiseja.\nPredstavom „Nisam kriva”, Grad i MUP podržali žrtve nasilja\nGrad Beograd, u saradnji sa Ministarstvom unutrašnjih poslova, organizovao je predstavu „Nisam kriva”, koja je večeras odigrana u pozorištu „Dadov”, a povodom Međunarodnog dana borbe protiv nasilja nad ženama.\nDANI SLOBODE 2017.\nSvačanim defileom „Korakom slobode” zvanično je počeo program obeležavanja 73 godine od oslobođenja Beograda u Drugom svetskom ratu. U organizaciji Pozorišta „Dadov”, koje je i izvršni producent manifestacije, izvedena je radio-drama „Oslobođenje Beograda”, a orkestar Ministarstva odbrane „Stanislav Binički” održao je na Trgu republike koncert revolucionarnih pesama „Po šumama i gorama”.\nMeđunarodni dan džeza 2017.\nZa obeležavanje Dana džeza 30. aprila 2016. godine održan je koncert naših proslavljenih džez muzičara Jovana Maljokovića i Lazara Tošića i njihovih muzikih sastava na Trgu Republike.\nGradska uprava sa Omladinskim pozorištem DADOV i 2017. godine je pripremila bogat programa za tradicionalnu manifestaciju "Dani Beograda", koja jeodržana od 16. do 19. aprila. Celokupan program bio je organizovan na četiri lokacije. Tokom četiri festivalska dana posetioci su mogli da uživaju u tri koncerta. Centralni događaj bio je obeležavanje 150 godina otkad su Turci predali ključeve grada Beograda Knjaževini Srbiji.\nNa Velikoj sceni Narodnog pozorišta u Beogradu, održana je Svetosavska akademija u izvršnoj produkciji Omladinskog pozorišta DADOV. Na akademiji su se obratili predsednik Srbije Tomislav Nikolić i ministar prosvete, nauke i tehnološkog razvoja Mladen Šarčević. Celokupan događaj prenosila je Radio televizija Srbije - RTS 2\nDANI SLOBODE 2016.\nU izvršnoj produkciji Omladinskog pozorišta DADOV, a pod pokroviteljstvom Grada Beograda, 20. oktobra 2016. godine sa nizom prigodnih programa obeleženo je 72. godine od oslobođenja Beograda u Drugom svetskom ratu, Cela manifestacija je, u znak sećanja na veliki uspeh ostvaren 20. oktobara 1944, ali i na 4.000 poginulih boraca, počela memorijalnim defileom od zgrade hotela „London“ do palate „Albanija“. Policijski orkestar i konjica predvodili su defile a u čelu kolone nalazili su se borci koji su učestvovali u „Beogradskoj operaciji“ 1944. godine.\nBeogradski letnji festival BELEF 2014 pod sloganom “Sentimentalno putovanje ponudio” je odžan od 15. jula do 15. avgusta 2014. Beograđanima i njihovim gostima raznovrsne, kvalitetne i umetničke programe.\nBeogradska ledena scena 2012.\nOd 9. decembra do 31. januara 2012. na Trgu Nikole Pašića je trajala Beogradska ledena scena (BLES).\nOsvajanje Beograda 2013.\nManifestacija „Osvajanje Beograda“ koja je realizovana u okviru „Beogradizacije Beograda“ počela je 20. avgusta 2013. u Knez Mihailovoj ulici ispred Kulturnog centra Beograda gde je, u tu svrhu, postavljena prava peščana plaža „KCBič“. Na ovom mestu je održana većina programa manifestacije.\nTematski park “Terazije 1930” 2012.\nU okviru „Beogradizacija Beograda“, projekta Skupštine grada Beograda i NIS-a, a u saradnji sa Turističkom organizacijom Beograda i kao izvršnim producentom Omladinskim pozorištem „Dadov“ u suboru, 5. 5. 2012. godine otvoren je park – replika „Terazije 1930“. „Beogradizacija Beograda“ je akcija čiji je cilj oživljavanje kulturne scene grada i očuvanje tradicionalnih vrednosti koja se realizuje od 2010. godine. Projekat se realizuje zahvaljujući strateškom sporazumu u oblasti kulture koji su potpisali Grad Beograd i NIS u okviru svog korporativnog programa „Kultura bez granica“.\nJedan od najlepših beogradskih parkova, Tašmajdan, svečano je otvoren 7. juna 2011. godine u prisustvu najviših državnika Srbije i Azerbejdžana. Kompletna ozganizacija i program ceremonije otvaranja parka poveren je Omladinskom pozorištu DADOV.\nProjekat BEOGRADIZAICJA BEOGRADA počeo je sa realizacijom u julu 2010. godine kao posledica dogovora između grada Beograda i NIS Gazpromnefta o međusobnoj saradnji. Omladinskom pozorištu DADOV dodeljena je uloga izvršnog producenta projekta.\nBeogradska ledena scena 2010.\nTokom decembra 2009. i januara 2010. godine na Trgu Nikole Pašića bilo je postavljeno klizalište BLES 2010 - Beogradska ledena scena. Tokom dva meseca rada sceni klizališta izvedeni su brojni kulturni programi.\n22. Beogradski džez festival 1999.\n22. BEOGRADSKI DžEZ FESTIVAL održan je od 24. do 28. novembra 1999. godine u „Dadovu“. Za organizaciju ovog događaja zaslužna je grupa domaćih džezera na čelu sa Mišom Blamom koji su uspeli da i u teškim, posleratnim vremenima obezbede gostovanja veoma respektabilnih džez umetnika.


Beron je napravio korake: Sudije oštetile Partizan, ali se utakmica neće ponoviti – Borba\nBeron je napravio korake: Sudije oštetile Partizan, ali se utakmica neće ponoviti\nCrvena zvezda je šampion Srbije, utakmica je registrovana, sudije kažnjene, a žalba Partizana odbijena.\nSaopštenje u vezi sa žalbom crno-belih je sledeće:\n“U vezi sa žalbom КК PARTIZAN da je pobjednika riješio koš koji je Bili Beron postigao posle greške u koracima, od sportskog direktora КLS je dobijeno stručno mišljenje u kome se navodi:\n„Previd sudija-nedosuđeni koraci u poslednjoj sekundi 4. finalne utakmice uticao je na krajnji rezultat. Do tada, 39 minuta i 59 sekundi, suđenje je bilo veoma dobro.“\nI pored evidentne greške sudija koja je imala presudan uticaj na krajnji rezultat, a imajući u vidu da se takmičenje u našoj ligi odvija prema Službenim pravilima igre FIBA, prema kojima propust koji su sudije napravile ne može biti razlog za poništenje utakmice (Odeljak C-Postupak protesta Službenih pravila igre FIBA posebno tačka C1) žalba КК Partizan se odbija i utakmica se registruje postignutim rezultatom.\n– Zbog negativne ocjene za suđenje (2.0) na četvrtoj finalnoj utakmici plej ofa sudije I.Belošević, U.Obrknežević i U.Nikolić, se po automatizmu kažnjavaju sa po tri utakmice u tempu delegiranja, shodno čl.61 Ž) 4 Propozicija takmičenja. Кazna se prenosi u sledeću sezonu”, navodi se u saopštenju KLS.\nMUP Srbije za Borbu: Laž je da je Sinđeliću prijećeno u Srbiji, otkrićemo ko mu je pomogao da ilegalno napusti zemlju!\nDadeks se iz Beograda vratio sa peharom: Na turniru “Dragan Mance” oduševili igrom i ponašanjem!


Preduslovi za informatiku tehnička opremljenost i nastavnici - Ozonpress :: internet portal\nTag: informatika, opremljenost, prosvetni savet\nMinistar prosvete Mladen Šarčević izjavio je da je neophodno što pre otkloniti prepreke kako bi informatika postala obavezan predmet u osnovnoj školi.\nOn je na jučerašnjem sastanku sa predsednikom Nacionalnog prosvetnog saveta Aleksandrom Lipkovskim izrazio žaljenje što NPS nije prihvatio predlog Ministarstva prosvete da informatika već od ove školske godine bude obavezna.\nLipkovski kaže za Danas da saglasnost za to postoji, ali da je neophodno stvoriti tehničke i kadrovske preduslove. Na pitanje da li je realno da informatika već od školske 2017-18. bude obavezan premet, Lipkovski odgovara da to „nije nemoguće“, ali ponavlja da se moraju obezbediti tehnička opremljenost škola, odgovarajući softver i nastavni kadar. Sudeći prema energiji ministra Šarčevića, kako kaže, moguće je sve pripreme završiti tokom predstojeće školske godine.\nU međuvremenu, od 1. septembra đaci će učiti po inoviranim programima informatike, a Ministarstvo će organizovati onlajn obuke za nastavnike i učitelje, kao podršku u primeni tih izmenjenih programa. Uvođenje informatike kao obaveznog predmeta u osnovnoj školi najavio je i premijer Aleksandar Vučić u svom ekspozeu i to, kako je naveo, u mandatu ove vlade.\nPodsetimo, NPS je krajem juna usvojio redefinisane programe za izborni predmet od igračke do računara, koji deca imaju u nižim razredima osmoletke, zatim za izborni predmet informatika i računarstvo u višim razredima osnovne škole, kao i za informatiku kao obavezan predmet u srednjim školama. Predlog da informatika bude obavezna od petog razreda nije dobio podršku većine članova Saveta, koji su smatrali da je sve urađeno na brzinu i da škole nemaju adekvatnu računarsku opremu.\nIdeja o razdvajanju tehničkog i informatičkog obrazovanja na dva predmeta mesecima je bila predmet sporenja Ministarstva prosvete i nastavnika TIO. Oni su se protivili ideji da se iz postojećeg predmeta “izvuku” informatički sadržaji i programiranje, uz obrazloženje da se informatika ne može odvojiti od tehnike. Primedbe su imali i na to kako je zamišljena realizacija nastave, ali i na opremljenost škola, sastav i rad radne grupe koja je uradila predlog, nove nastavne programe tehničkog obrazovanja…\nPredstavnici Ministarstva, s druge strane, ukazivali su na nisku digitalnu pismenost osnovaca, ali i da postojeću nastavu informatike prate brojni problemi, od toga da nema kontinuitet, pa se đaci kroz osnovnu i srednju školu stalno vraćaju na početak. U obaveznim predmetima nižih razreda osnovne škole nema nikakvih informatičkih sadržaja, a pozicija izbornog predmeta informatika u višim razredima takođe je problematična. Ocena iz izbornog predmeta ne ulazi u prosek, zbog čega đaci nisu za njega zainteresovani, a deo nastavnika, u želji da sačuva radno mesto, ocenjuje đake uglavnom peticama.\nKonačna odluka o statusu informatike je na Nacionalnom prosvetnom savetu.


PRETNJA SUDJENJEM HARADINAJU POTRESA KOSOVO | Institute for War and Peace Reporting\nIspitivanje popularnog bivseg komandanta UCK od strane tribunala izazvalo je potres na citavoj teritoriji Kosova u veoma osetljivom trenutku.\nOdluka tribunala u Hagu da pozove na ispitivanje Ramusa Haradinaja, lidera trece po velicini stranke na Kosovu, podiglo je tenzije na Kosovu, sto je neke analiticare navelo da upozore na mogucnost izbijanja nereda.\nNeizvesnost u pogledu mogucnosti da Medjunarodni tribunal za bivsu Jugoslaviju, ICTY, nakon ispitivanja podigne optuznicu protiv Haradinaja nastupila je upravo u trenutku kada je u prestonici Holandije otpocinjao prvi postupak protiv kosovskih Albanaca.\nRazgovori sa Haradinajem, za koga se ocekuje da ce biti sledeci premijer Kosova, obavljeni su u Pristini 10. i 11. novembra, a odnosili su se na njegovu ulogu komandanta Oslobodilacke armije Kosova, UCK, 1998. i 1999. godine u regionu Dukadjini.\n”Poziv” Haradinaju da se pojavi pred tuziocima ICTY u Pristini stigao je samo nekoliko sati nakon sto je Karla del Ponte, glavna tuziteljka tribunala, objavila na skupstini NATO da se spremaju nove optuznice.\nDel Ponteova je izjavila da uprkos izostajanju saradnje medjunarodne zajednice i lokalnih vlasti na Kosovu u vezi sa istragom povodom umesanosti komandanata UCK u ratne zlocine, ona veruje da ce ove godine biti objavljene optuznice protiv nekih bivsih vodja UCK.\nTokom sukoba na Kosovu Haradinaj je komandovao snagama UCK u okolini njegovog rodnog sela Gilodjan, na zapadu Kosova, u oblasti u kojoj su vodjene teske borbe izmedju Albanaca i Jugoslovenske armije i srpskih paravojnih formacija 1998. i 1999. godine.\nPosle demilitarizacije UCK i transformacije gerilske armije u Kosovski zastitni korpus, KPC, 1999. godine, Haradinaj je postao oficir KPC.\nGodine 2000, napustio je KPC da bi usao u politiku i osnovao trecu po velicini albansku stranku, Savez za buducnost Kosova, AAK, koja je na ovogodisnjim opstim izborima od 23. oktobra osvojila devet sedista u skupstini Kosova.\nDva Haradinajeva brata poginuli su u ratu, dok se treci brat, Daut Haradinaj, takodje bivsi komandant UCK, nalazi na izdrzavanju petogodisnje zatvorske kazne na Kosovu zbog kidnapovanja i ubijanja lokalnih Srba.\nAnaliticari predvidjaju da bi optuznica protiv Haradinaja izazvala veliki potres na Kosovu, jer je ovaj bivsi borac UCK veoma popularan. Takodje je tokom cetiri godine od kraja rata uspeo da izgradi reputaciju konstruktivnog i umerenog politicara.\nPosto je Haradinaj u ovom trenutku najverovatniji kandidat za mesto premijera entiteta, ovakva optuznica otvara mogucnost da Kosovo 2005. godine ostane bez vlade.\nZnak pitanja nad mogucom daljom sudbinom coveka koji ce najverovatnije biti premijer takodje bi mogao ometati vladu u implementaciji standarda koje je medjunarodna zajednica odredila kao preduslov za otpocinjanje pregovora o konacnom statusu Kosova. Ovi pregovori treba da pocnu 2005. godine.\nGotovo sve kosovske institucije, ukljucujuci i skupstinu, vladu, predsednistvo i vodece stranke, stavile su do znanja da istragu i mogucu optuznicu protiv Haradinaja ne vide kao pozitivan doprinos politickom procesu na Kosovu.\nVeton Suroi, lider ORA, nove politicke inicijative koja je osvojila sedam mesta na poslednjim izborima, pozvao je ostale stranke u pismu od 9. novembra da Haradinaju pruze institucionalnu i pravnu podrsku.\n“Mi podrzavamo rad tribunala, tim pre sto je Kosovo bilo zrtva varvarskih zlocina,” izjavio je Suroi u pismu, dodajuci: “U isto vreme, izrazavamo podrsku heroju oslobodilackog rata,” Ramusu Haradinaju.”\nDriton Tali, savetnik sadasnjeg premijera, Bajrama Redzepija, upozorio je da bi Haradinajevo hapsenje stetilo bezbednosnoj situaciji na Kosovu, koja je nesigurna jos od talasa etnickog nasilja koji je potresao ove teritorije u martu.\n“Imajuci u vidu opstu frustriranost na Kosovu i pesimizam u pogledu njegovog buduceg statusa, njegovu ekonomsku stagnaciju i pocetak sudjenja Limaju, nece biti potrebno mnogo vremena da stignemo do tacke kljucanja i da dodje do pobune dela populacije,” izjavio je Tali za IWPR ranije ove nedelje.\nSudjenje Fatmiru Limaju, jos jednom popularnom komandantu UCK, i jos dvojici bivsih vojnika UCK, Haradinu Balaju i Isaku Musliju, pocelo je 15. novembra.\nCinjenica da je ovo sudjenje pocelo jednu sedmicu pre nego sto je Haradinaj pozvan na razgovor sa tuziocima mdjunarodnog suda ojacala je uverenje medju kosovskim Albancima da tribunal prakticno izjednacava tezinu srpskih i albanskih zlocina na Kosovu.\nGovoreci o Haradinajevom saslusanju i sudjenju Limaju, Faik Fazliu, iz Udruzenja ratnih veterana, izjavio je: “Ne mozemo dozvoliti takvo izjednacavanje zlocina srpskih snaga sa odbrambenim i oslobodilackim ratom koji je vodila UCK.”\nAhmet Sadriu, star 27 godina, student prava, izjavio je da etnicka proporcija u hapsenjima ne odgovara etnickoj proporciji u zlocinima. “Od sedmoro poslednjih uhapsenika u Hagu optuzenih za ratne zlocine na Kosovu, cetvorica su Srbi, a trojica Albanci, sto je potpuno nesrazmerno s obzirom na odnos u broju zrtava rata na Kosovu.”\nAleksandra Milenov, predstavnik medjunarodnog tribunala u Beogradu, izjavila je da je takvo vidjenje pogresno. Ona je naglasila da je pored cetvorice srpskih zvanicnika koji su vec uhapseni u periodu izmedju 1999. i 2003, tribunal za ratne zlocine na Kosovu optuzio jos petoricu jugoslovenskih drzavljana, od kojih su cetvorica jos u bekstvu, a jedan je preminuo.\nAlesandra Milenov takodje skrece paznju na cinjenicu da optuznice protiv Srba i Albanaca nisu iste vrste.\n“Albancima se u Hagu sudi po optuzbama za mucenje i ubijanje oko 30 albanskih i srpskih zrtava, dok se Milosevicu i njegovim saradnicima sudi za ubistvo najmanje 700 Albanaca koji se mogu imenovati, kao i deportaciju jos 800.000, te za mucenja i silovanja,” izjavila je.\nMilenova je dodala da tribunal nije politicka institucija i da se optuznice sastavljaju iskljucivo na osnovu prikupljenih dokaza.\nSkarlet Mekgvajer, britanska politicka analiticarka koja savetuje kosovske politicare u oblasti odnosa sa javnoscu, izjavila je da tribunal ne doprinosi poboljsanju svog imidza time sto postupa kao da ne postuje nacelo da je svako lice nevino dok se krivica ne dokaze.\n“Ocigledno je iz nacina na koji Karla del Ponte govori o ljudima kojima se sudi u Hagu da su optuzenici za tribunal vec krivi,” izjavila je.\nUprkos Haradinajevoj tvrdnji da ce posle razgovora sa ljudima iz tribunala nastaviti da obavlja duznosti kao i obicno, ni on ni drugi bivsi pripadnici UCK nece biti bezbrizni do kraja ove godine.\nTek tada istice krajnji rok za podizanje optuznica za ratne zlocine u bivsoj Jugoslaviji.\nMuhamet Hajrulahu i Arben Salihu su redovni saradnici IWPR


Podgorica, 29.12.2011. godine\nSaopštenje sa XXIV sjednice Savjeta Centralne banke Crne Gore\nDanas je održana dvadesetčetvrta sjednica Savjeta Centralne banke Crne Gore kojom je predsjedavao guverner Radoje Žugić.\nSavjet je usvojio Izvještaj Guvernera o poslovanju i sprovođenju politike Centralne banke Crne Gore. U izvještaju je konstatovano da su nastavljeni pozitivni trendovi u crnogorskoj ekonomiji, ali da je još uvijek rano govoriti o njenom potpunom oporavku s obzirom da su efekti krize, a time i pojedini rizici, i dalje prisutni. Procjene Centralne banke ukazuju da je za prva tri kvartala ove godine ostvaren rast BDP-a od oko 3,5%. Takođe, u novembru je stopa inflacije ostvarila pad od 0,2%. Usporavanje globalnog rasta rezultiralo je smanjenjem cijena hrane i energenata na globalnom nivou, što je uticalo na revidiranje naniže projekcije Centralne banke o stopi inflacije u ovoj godini, tako da se očekuje njeno kretanje u rasponu od 2,75% do 4%. U izvještaju je istaknuto da nastavak trenda stabilizacije u bankarskom sektoru doprinosi stabilnosti finansijskog sistema u cjelini. Zaključeno je da u ovom trenutku ne postoje direktni rizici koji ugrožavaju finansijsku stabilnost, a ukupan nivo rizika je ocijenjen kao umjeren. Međutim, usporeni trend rasta svjetske ekonomije i aktuelna ekonomska situacija u Evropskoj Uniji zahtijevaju povećan stepen opreznosti.\nNa sjednici je razmotrena situacija u bankarskom sektoru i konstatovano je da su u novembru značajno poboljšani svi parametri kvaliteta aktive. Ukoliko se nastavi najavljena tendencija banaka u pravcu izmještanja loših kredita što je realno očekivati polazeći od najava banaka i restrukturiranja dospjelih, a neizmirenih obaveza svojih klijenata, sa velikom vjerovatnoćom se može očekivati da će bankarski sektor 2011.godinu završiti sa pozitivnim finansijskim rezultatom.\nIstovremeno, evidentno je blago smanjenje aktive i kreditnog potencijala banaka, kao i blagi pad depozitnog potencijala koji je karakterističan za kraj finansijske godine. Kontinuirane supervizorske aktivnosti potvrđuju da je bankarski sistem relativno stabilan, likvidan i solventan. CBCG će nastaviti da pažljivo prati situaciju i na nivou bankarskog tržišta i na nivou pojedinačnih banaka i prema potrebi preduzimati korektivne mjere.\nSavjet je donio Odluku o javnom objelodanjivanju podataka od strane banaka, usaglašenom u najvećem dijelu sa Direktivom 2006/48EZ, kojom se banke obavezuju da najmanje jedanput godišnje javno objavljuju kvantitativne i kvalitativne podatke o svom poslovanju propisane odlukom. Na navedeni način, obezbjeđuje se viši stepen trasparentnosti poslovanja banaka u Crnoj Gori i u skladu sa međunarodnim standardima.\nSavjet je donio Odluku o izmjeni i dopuni Odluke o izvještajima koji se dostavljaju Centralnoj banci Crne Gore u skladu sa Zakonom o bankama kojima se postojeći izvještajni obrasci usklađuju sa novom Odlukom o adekvatnosti kapitala. Sa ovom odlukom će se obezbijediti sveobuhvatniji i kvalitetniji obuhvat izvještavanja supervizije Centralne banke.\nSavjet je donio Odluku o dopuni Odluke o privremenim mjerama za upravljanje kreditnim rizikom u bankama kojom se uvodi obaveza obezbjeđenja prethodne saglasnosti Centralne banke vezano za obavljanje transakcija kupovine i prodaje kreditnih potraživanja i potraživanja po osnovu lizinga. Iako prodaja i kupovina potraživanja predstavlja dio dozvoljenih poslovnih aktivnosti banke, na navedeni način Centralna banka ostvaruje pravovremevo sagledavanje faktičkog stanja u banci i supervizorsko djelovanje, jer ove aktivnosti mogu ukazivati na moguće probleme u banci koji uzrokuju prodaju potraživanja. Na ovaj način će se eliminisatu u potpunosti eventualna mogućnost primjene loše bankarske prakse, neadekvatnih transfernih cijena i pozitivno uticati na finansijsko poslovanje banaka. Osim toga, kroz proces razmatranja zahtjeva za davanje saglasnosti vrši se procjena opravdanosti prodaje ili kupovine potraživanja sa aspekta karaktera eventualnih posledica koje mogu nastupiti za banku, kao i njihove usklađenosti sa važećom regulativom.\nSavjet je donio Odluku o dopuni Odluke o bankarskom ombudsmanu kojom se obezbjeđuju neophodni materijalno-tehnički uslovi za ostvarivanje funkcija bankarskog ombudsmana, a posebno u dijelu obavljanja nesmetane pisane komunikacije bankarskog ombudsmana sa klijentima banaka i finansijskih institucija, kao i korespondencije sa drugim subjektima.\nPodgorica, 16.12.2011. godine\nSavjet je razmotrio informaciju o uporednoj analizi nadležnosti postojećih finansijskih supervizora u Crnoj Gori koju je sačinila Radna grupa formirana za ovo pitanje. Savjet je upoznat sa analizom obima i organizacije supervizije u Crnoj Gori, načinom i vremenskom dimenzijom pojedinih kontrola, informacijama o preklapanjima sa drugim kontrolama kako bi u kontunuitetu bio informisan za donošenje potencijalno dugoročnog, institucionalnog i optimalnog rješenja organizacije supervizije finansijskog tržišta u zemlji.\nNa sjednici Savjeta je potpisan Memorandum o saradnji i razmjeni podataka u oblasti sprječavanja pranja novca i finansiranja terorizma između CBCG, Ministarstva finansija, Uprave za sprječavanje pranja novca i finansiranja terorizma, Komisije za hartije od vrijednosti i Agencije za nadzor osiguranja. Memorandum je sačinjen kroz Tvining projekat u saradnji sa Bankom Holandije i Bugarskom narodnom bankom, a na preporuku Evropske komisije. Svrha potpisivanja ovog multilateralnog memoranduma je uspostavljanje okvira za međuinstitucionalnu saradnju i razmjenu informacija između regulatora finansijskog sistema u Crnoj Gori , a sve u cilju nesmetanog funkcionisanja i jačanja stabilnosti finansijskog tržišta i adekvatnog regulatornog nadzora u oblasti sprječavanja pranja novca i finansiranja terorizma.\nPodgorica, 08.12.2011. godine\nPovodom teksta „Banke se pripremaju za život posle eura“ objavljenog u Wall Street Journal-u, CBCG saopštava da ne smatra realnom opcijom nestanak eura. To je saopšteno i pomenutom uglednom časopisu u pisanoj formi. CBCG demantuje i da je saopšteno da se „vaga“, šta da se uradi poslije nestanka eura, jer se takav scenario ne smatra realnim. Stoga je i netačno da su u toku bilo kakve pripreme za uvođenje nacionalne valute.\nU utorak, 07. decembra, Guverner Centralne banke, Radoje Žugić sa svojim saradnicima imao je završni sastanak sa misijom Svjetske banke, koja je u Crnoj Gori boravila od 29. novembra tekuće godine. Cilj misije Svjetske banke, koju je predvodio Željko Bogetić, glavni ekonomista tima SB za Crnu Goru, Srbiju i Makedoniju bio je prikupljanje neophodnih podataka i informacija za kreiranje dokumenta o stanju ekonomije i perspektivama razvoja.\nMisija je prezentovala rezulatet posjete koja se sastojala od analize tekućeg stanja dobijenih na preko 30 sastanaka kojih je ova misija imala sa Vladom i sa institucijama iz državnog i privatnog sektora. Aktivna komunikacija sa svim relevantnim institucijama u Crnoj Gori se odnosila na indentifikovanje elemenata od značaja za kreiranje zaključka o stanju investicione klime i marginalnom doprinosu pojedinih sektora ekonomije, rastu i razvoju privrede.\nPodgorica, 01.12.2011. godine


- Banca Intesa - Zadovoljstvo klijenata iz ugla studenata - Banke:online/\nBanca Intesa - Zadovoljstvo klijenata iz ugla studenata //\n// 2012-03-21 16:08:30\nBanca Intesa je najavila početak drugog po redu studentskog konkursa „Dokaži se 100%“ koji podrazumeva takmičenje najtalentovanijih akademaca iz Srbije u izradi projekata iz oblasti upravljanja zadovoljstvom klijenata.U nastojanju da podstakne kreativnost, logičko razmišljanje i takmičarski duh studenata, Banca Intesa pruža mogućnost ovim mladim ljudima da stečeno teorijsko znanje primene u praksi, u realnim poslovnim okolnostima.\nI ove godine, pravo učešća na konkursu „Dokaži se 100%“ predviđeno je za studente 3. i 4. godine, kao i apsolvente svih domaćih univerziteta sa prosečnom ocenom iznad 8.00 i dobrim poznavanjem engleskog jezika. Svi zainteresovani studenti koji ispunjavaju navedene uslove mogu do 15. aprila, da preuzmiu prijavne formulare na zvaničnoj internet stranici Banca Intesa: www.bancaintesa.rs, ali i na fan stranici projekta na najpopularnijoj društvenoj mreži Fejsbuk: www.facebook.com/dokazise100posto.\nSelekciju kandidata vršiće Sektor za ljudske resurse Banca Intesa a 12 odabranih polaznika biće podeljeno u 6 takmičarskih timova u okviru kojih će izrađivati rešenja na zadate probleme iz oblasti unapređenja zadovostva klijenata.\nPočetkom juna, stručni žiri će odabrati pobednički tim u oblasti implementacije i inovacije koji će predstavljati Srbiju na međunarodnom takmičenju u Italiji. Četiri takmičara iz dva najbolje plasirana tima biće nagrađena stipendijom od po 1.000 evra, dok će preostalih osam učesnika za angažovanje na projektu dobiti po 300 evra. Za pobednike međunarodnog nadmetanja predviđena je stručna praksa u Diviziji međunarodnih banaka članica Intesa Sanpaolo Grupe ili letnja škola na prestižnom Universita Cattolica.\nTokom trajanja konkursa, stručni tim Banca Intesa će održati niz uvodnih radionica po fakultetima širom Srbije, kako bi studentima približili tematiku upravljanja zadovoljstvom klijenata, uslove i ciljeve projekta - i odgovorili na sva moguća pitanja vezana za ovogodišnji konkurs.\nNa konferenciji za medije prisutnima su se obratili predstavnici poslovnog i akademskog sektora: Alikot Lorans (Aliquot Laurence) direktor za upravljanje zadovoljstvom klijenata u Diviziji međunarodnih banaka članica Intesa Sanpaolo Grupe, Nevenka Žarkić-Joksimović, prorektor za finansije Univerziteta u Beogradu, Nemanja Stanišić, šef Službe za upravljanje zadovoljstvom klijenata, kao i Mirjana Dmitrović, finalistkinja prošlogodišnjeg konkursa „Dokaži se 100%“.\nTagovi: banca_intesa banke konkurs studenti dokazi_se_100% zadovoljstvo_klijenata


PANČEVAČKI SPORTSKI KUTAK: Bogat sportski vikend | 013 info\nPANČEVAČKI SPORTSKI KUTAK: Bogat sportski vikend\nG. J.\tSub, 12/10/2019 - 11:23\nPred ljudbiteljima sporta u Pančevu je bogat sportski vikend koji će začiniti i jedna veoma važna međunarodna utakmica. U nedelju od 19,00 h rukometaši Dinama, igraju revanš meč Čelindž KUP-a protiv Berna iz Švajcarske. U prvoj utakmici Švajcarci su pobedili sa 4 gola razlike i domaćim rukometašima neće biti lako da dostignu tu prednost i da se plasiraju u drugo kolo,ali veruju da uz veliku pomoć svojih navijača mogu ostvariti veliki uspeh.Zato je važno da Hala sportova u nedelju bude puna.\nStartovala je i košarkaška Prva liga Srbije.Tamiš je izgubio u prvom kolu u Užicu od Slobode sa 77-74, a popravni ima u subotu od 20,00 h na svom terenu protiv Kolubare iz Lazarevca.Pred izabranicima trenera Bojana Jovičića nije lak zadatak, jer Tamiš ima 10 novih igrača i potrebno je malo vremena da se ekipa uigra i tek se očekuju dobri rezultati.\nZa ljubitelje fudbala dve poslastice. Jesenji derbi Srpske lige-grupa Vojvodina igra Železničar na Sposrtkom centru u nedelju od 15.00h protiv Bačke 1901 iz Subotice. Sastaju se dve prvoplasirane ekipe i ako Pančevci ostvare i 9.uzastopnu pobedu steći će skoro nedostižnu predonst od 8 bodova razlike. Trener Želzničara Dušan Jevrić kaže da ih dosadašnji dobri rezultati neće uljuljkati i da je pred njegovim izabranicima do sad najvažnija utakmica koju će nada se rešiti u svoju korist.\nU subotu od 15,00 h na Gradskom stadionu fudbaleri Dinama igraju komšijski derbi.Dočekuju trećeplasirani Vršac i neće im biti ni malo lako da ostvare i treću uzastopnu pobedu, ali posle dobre i efikasne igre u prošlom kolu stekli su dodatno samopouzdanje i očekuju osvajanje novih bodova, što će ići i na vodenicu Železničara koji bi u tom slučaju otpisao jednog konkurenta za najviši plasman.\nPančevo Rukomet košarka fudbal


Grad na Vlasini čuvar vatre južnjačkog dijalekta - juGmedia\nProjektom „Dijalekat“ Vlasotince obezbedilo pola sume za renoviranje bioskopa\nGrad na Vlasini čuvar vatre južnjačkog dijalekta\nVelika bioskopska dvorana u centru Vlasotinca biće renovirana do kraja godine i u njoj će se, pored ostalog, održavati manifestacije na već odumirićem južnjačkom dijalektu.\nUpravo zahvaljujući projektu lokalne samouprave pod nazivom „Dijalekat“, Ministarstvo kultute je u okviru programa Gradovi u fokusu, odobrilo 26 miliona dinara za renoviranje bioskospke sale Kulturnog centra, a lokalna samouprava će izdvojiti dodatnih 20,6 miliona dinara.\n„Ovaj projekat između ostalog podrazumeva rekonstrukciju sale bioskopa, važnog prostora za sve Vlasotinčane jer se u njemu odigravaju veliki broj kulturnih događaja, priredbi, projekcija filmova, a i mnogo dece tu dolazi na razne probe. Bili smo vrlo uporni pre mesec dana, kada su članovi tima Gradovi u fokusu boravili u Vlasotincu, da ih ubedimo da je baš naš projekat izuzetno važan za lokalnu zajednicu“, kazao je na konferenciji za medije predsednik opštine Vlasotince Zoran Todorović, podsećajući da ova lokalna samouprava ima 80 spremnih projekata za konkurisanje kod domaćih i stranih donatora.\n„Kultura za svi, dijalekat za prestiž“, slogan je projekta „Dijalekat“\nZoran Stamenković, opštinski većnik zadužen za kulturu i informisanje i član projektnog tima, ocenio je da je obaveza lokalne samouprave da se zaštiti sve što je vredno, od opšteg i zajedničkog interesa.\n„Odlučili smo da rehabilitujemo, osvežimo i osnažimo sve kulturne potencijale koje imamo, ali i da obnovimo ustanove kulture u našem gradu i u našim selima, a u ovom projektu smo istakli značaj očuvanja našeg dijalekta i govora, govora naših predaka“, istako je Stamenković.\nGovorila je i koordinator projekta Vesna Đođređević, ocenivši je on od regionalnog značaja, od Niša do Vranja, područje na kome se govori karakterističnim južnjačkim dijalektom.\n„Ovakva ideja je izazvala ovacije u ministarstvu“, kazala je Đorđevićeva predstavljajući ciljeve projekta „Dijalekat“.\nOna je kazala da će se u bioskopskoj sali, koja je vlasništvo Kulturnog centra, održavati pozorišne predstave na južnjačkom dijalektu, ali najavila i prvi Festival pozorišta na dijalektu, na „bogatom i šarmantnom govoru“.\n„Ovaj projekta će trajati šest meseci, i to je samo jedan njegov segment, infranstrukturni, ali naša ideja je da na jednom mestu, u Vlasotincu, okupimo i umrežimo sve kulturne centre juga Srbije i da ih okupimo oko ideje da u okviru svih kulturnih manifestacija bar jedna dobije obeležje dijalekta i da to postane tradicija “, istakla je Đorđevićeva.\nFond ministarstva je za ove namene iznosio nešto više od 140 miliona dinara, a vlasotinački projekat je drugi po sumi koju je dobio.\nEkstremni sportisti trčali kroz lavirint Jelašničke klisure\nVRANJE- Ambicija države jeste da osnaži područje na jugu Srbije, zato je dobar deo Vlade Srbije dobio zadatak da se bavi Pčinjskim okrugom, a posebno…\nVRANJE - Policija u Vranju rasvetlila je obijanje četiri nenastanjene porodične kuće u vranjskim selima Lukovo i Tibužde. (više…)


Slađan Rakić i Alternativa sa meštanima naselja Petrovac uredili školsko dvorište | Ritam Grada - vesti Kragujevac\nSlađan Rakić i Alternativa sa meštanima naselja Petrovac uredili školsko dvorište\n- Ritam Grada - Apr 21, 2019\nAlternativa, Kragujevačka Inicijativa i Nova Snaga, nastavila je sa radnim akcijama u naseljima u kojima su meštani ukazali na probleme sa kojima se suočavaju i sada su uredili školsko dvorište u naselju Petrovac.\nSlađan Rakić, na čelu aktivista Alternative, uz pomoć donatora i meštana Petrovca obezbedio je sve što je potrebno za podizanje žičane ograde iza gola zbog bezbednosti dece, krečenje zgrade škole i drugih prostorija, farbanje klackalice i klupice, kao i sečenje stabala i košenje.\nCelodnevni zadatak zajedno su sproveli aktivisti Alternative i meštani Petrovca, uz veliku pomoć najmlađih. Dugogodišnji problem na koji su ukazivali sada je rešen, ali su u planu i dodatne faze uređenja dvorišta teretanom na otvorenom, besplatnim internetom i osvetljenjem.\nAlternativa će nastaviti da rešava, u skladu sa svojim mogućnostima, veliki broj problema u različitim delovima grada, a inicijativa za ovu akciju upravo je nastala u okviru kampanje “Prijavi problem u svom naselju” po predlogu Jelene Jovanović iz naselja Petrovac.


DS protiv smanjenja plata i penzija | Pirot vesti\nPočetna/Politika/DS protiv smanjenja plata i penzija\nDemokratska stranka danas je i u Pirotu počela sa akcijom prikupljanja potpisa protiv Zakona kojim je predviđeno smanjenje plata i penzija.\nZamenik predsednika Izvršnog odbora DS-a Radoslav Milojičić Kena kazao je da iako su tokom predizborne kampanje čelnici sadašnje vlasti obećavali da neće biti smanjenja plata i penzija niti stranačkog zapošljavanja, situacija je sada potpuno obrnuta.\n-Građani su prevareni od strane vlasti, veoma teško se živi, ne postoji kanal Morava-Vardar, ne postoji FAP i Mercedes u Priboju, nema ekonomskog prosperiteta, postoji samo upošljenje 50.000 stranačkih poslušnika SNS-a koji su dobili velike plate, zaduženje Jorgovanke Tabaković koja je uspela da zaduži Narodnu banku za 44 milijardi dinara, što nikome nije pošlo za rukom. Demokratska stranke je 90. rekla “stop”, 2000. smo rekli “stop”, DS ima pravo prema građanima Srbije kao jedina opoziciona stranka da i 2014. godine kaže “stop”. To je nama u genetskom kodu i DS se nikada neće složiti sa gašenjem slobode medija, ugrožavanjem prava svih građana ove zemlje bez obzira kojoj partiji pripadaju-kazao je između ostalog Milojičić i dodao da očekuje da se skupi najmanje 300.000 potpisa koji bi podržali ovu inicijativu.\nPo rečima Gorana Stamenovića, iz pirotskog DS-a, trenutno se ova peticija realizuje u dvadeset gradova Srbije.\n-Imamo, nažalost situaciju da se ova država i nesposobna vlast za samo dve i pogodine zadužila preko sedam milijardi evra, a primera radi, od vremena Tita, preko Miloševića, Koštunice, Borisa Tadića, da su se svi oni ukupno zadužili 14 milijardi, a ova vlast je za samo dve i po godine uspela da se zaduži čak 7 milijardi evra. Svojim poslušnicima koji imaju ionako ogromne plate, primanja se povećavaju, a penzionerima koji su ceo vek odvajali za penzije sada se smanjuju penzije. Smatramo da postoje drugi načini da se ostvare uštede, ali nikako da teret snose radnici i penzioner i zbog toga smatramo da ova vlada treba da podnese ostavku-kazao je Stamenović.\nPodrška Vlade Švajcarske u cilju smanjenja posledica…\nNAJNOVIJE: Isplata penzija uz ovlašćenje ili dostavom\nOtvoren Kontakt centar za pritužbe na rad banaka u…\nProsek plata u Srbiji: Vračar, Novi Beograd, Stari…\nPotpisan koalicioni sporazum KZP-SPS-SDS\nVasić : Zbog interesa građana Pirota voljni smo na saradnju sa SNS-om


Otvoren konkurs za prijave autroskih bendova za 40. Majsku gitarijadu – Poportal\nOtvoren konkurs za prijave autroskih bendova za 40. Majsku gitarijadu\nPožarevac Vesti Zabava\nOtvoren je konkurs za prijave autroskih bendova na 40. Majskoj gitarijadi koja će ove godine biti održana na Moravskoj laguni kraj Požarevca.\nKonkurs je otvoren do 25. aprila, a prijava se može skinuti sa sledećeg linka: https://www.sendspace.com/file/rvuhpp i poslati na e-mail: majskagitarijada@gmail.com.\nProšlogodišnja gitarijada je zbog situacije sa koronavirusom bila održana u online formatu. Za pobednika 39. majske gitadijade žiri na čelu sa rok kritičarom Banetom Loknerom doneo je odluku da je pobednik bude bend “Short reports” iz Novog Sada. Drugo mesto zauzeo je bend “Stra od mra” iz Beograda, dok je treći beo bend “Kosmorom”. Četvrto mesto pripalo je bendu “Dušmans” iz Petrovca na Mladi, dok je peto mesto osvojio bend “Sanda i Šojka”.\nMajska gitarijada je, posle Zaječarske, jedna od najstarijih u Srbiji i traje 40 godina. Održava se u dnevnoj varijanti, u dva dela, takmičarskom i revijalnom.


Komunikacije 25.01.2019 02:44:50\nTELEKOM-KOSOVO-PRODAJA / Kompanije iz EU i SAD zainteresovane za kupovinu Telekoma Kosovo\nPriština (MEDIA EXPRES) / 24. januar 2019. / Četiri kompanije iz Evropske unije i SAD već su zainteresovane za kupovinu Telekoma Kosovo, nakon što su privremene prištinske institucije donele odluku o privatizaciji ovog javnog preduzeća koje se suočava sa krizom.\nKako navodi portal Balkan Insight, citirajući izjavu kosovskog ministra ekonomskog razvoja datu BIRN-u, kompanije A1 Telekom Austria, Orange, Rockaway Capital 1 PPF Group i Artillery One podnele su zahteve u vezi sa privatizacijom.\nDodaje se da će Telekom Kosova pre prodaje morati da bude restrukturisan, uz pomoć EBRD.\nBalkan Insight ističe da Artillery One ima najveće šanse da kupi 75% udela u Telekomu Kosova, iako ova kompanija insistira na ekskluzivnosti.\nKosovski Telekom je bio najprofitabilnija kompanija na Kosovu pre 2010. godine, ali je od tada usledio nagli pad zbog nedostatka investicija. Od 2015. godine suočava se sa dubokom finansijskom i operativnom krizom.


Amonijum sulfat: Korist ekološke stabilnosti - vijesti - Kingzhou Huashun za proizvodnju robe Co., Ltd\nAmonijum sulfat: Korist ekološke stabilnosti\n11. decembra, štala za tržište amonijum bogate momke. Shanxija amonijum rasprostranjene cena 500 ~ 550 juana (t cena, isto ispod), u poređenju sa prethodnim mesecom, raste 30 ~ 50. U ovom trenutku, za pokretanje zime, složena gnojiva biljke i sirovine nabavki takođe nije ideal, urea, silazni trend, ali kao jedna od sorti nitrogenous đubriva amonijum sulfat je bila relativno stabilna, Evo zašto? Istraživanje je pokazalo da predmet o uticaju na okolinu ovog svojstva su svojstva amonijum sulfat đubrivo, ali njihove proizvodnje, kapacitet, cene i više.\nKapacitet i zaštitu životne sredine\n"Kineske proizvodnje je prvobitno koristili u amonijak i sumpornu kiselinu i amonijum sulfat, ali 'Dvanaest i pet', sa ubrzanje nacionalne zaštite životne sredine, Ušteda energije i smanjenje emisija, sve veću proporciju proizvod amonijum sulfat. Domaća proizvodnja amonijum sulfat nusproizvod skoro sve je došla iz druge industrije, tako da to može biti pripisan kao prateću industriju. Nusproizvod glavnih izvora za caprolactam, coking biljke proizvod, nusproizvod energetskih postrojenja, hemijska postrojenja proizvedena i nusproizvod cyanuric kiselina u pet kategorija, ukupni godišnji kapacitet proizvodnje od 12.5 miliona tona. ", Rekao je Tao Liu Shandong Hong u industriji grupe hemijske analize.\n"Do 2012, amonijum sulphate proizvodnja dolazi uglavnom iz coking industrije u našoj zemlji. Caprolactam coking razreda, nivo i drugim nivoima okolo, i 52% i 18% amonijum bogate momke za proizvodnju. Poslednjih godina, sa sve veću potražnju za ekološki, sweetening, hemijski desulphurization energije izgradio je veliki broj FGD proizvod amonijum sulphate proizvodnje povećao, kolu razredu, razredu caprolactam Vage i na drugim nivoima kapaciteta do 4:4:2. "Industrije kažu analitičari.\nIndustrija insajderi rekao, sa sve više stroge zaštite životne sredine, energetskih postrojenja i hemijska fabrika desulfurization proizvod amonijum sulphate proizvodnih kapaciteta će nastaviti da poveća.\nCene rubu ekološki\n2015 godine, sa povećanim zaštite životne sredine, propustio zeleno kokain preduzeća je propatio za ozbiljnije obustavljanje proizvodnje za reparacije, nekoliko malih preduzeća kolu bili primorani da zaustavimo proizvodnju i gvožđa i čeličane, smanjenje potražnje za koka-kolu, kolu preduzeća bori nizove ograničene proizvodnje. Coking biljka operativne stope od amonijum nivoa su relativno niska, posebno krajem avgusta i početkom septembra, Hebei preduzeća posluju stopu u i oko koku samo 20% ~ 70% u periodu od oko pola godine; 10-11 mesec, veliki coking preduzeća posluju stopa od manje od 85%. "Kokain preduzeća za proizvodnju, amonijum sulfat i nizak nivo proizvodnje. Kao kokain preduzeća preћiveti tvrd, kada odlazeći odseиe ili ograničavanje proizvodnje poruka u elektrani coking, amonijum sulphate cene će ustati. "Industrije kažu analitičari.\nIzvoz povećan zbog životne sredine\n"Struktura potrošnje je glavni izvoz amonijum, đubriva i metala. U majora koristi direktno, istiskivanje, Granulacija i koriste u đubrivo, gnojivo proizvodnje, malo se koristi u tekstilnoj, koža, medicina i tako dalje. Kao tok đubrivo, amonijum sulfat takođe uživa malo preferencijalni politike đubrivo industrije, kao što su Tarifni koncesija i tako dalje; i u odnosu na uvoz i izvoz politike, amonijum sulfat i ekološkog proizvoda bescarinski izvoz, u velikoj meri podržava razvoj industrije amonijum bogate momke. Amonijum sulphate izvoz uglavnom izvoze se u jugoistočnoj Aziji i drugim regionima, domaća proizvodnja se znatno povećao i međunarodnom tržištu potražnje, izvozi povećana. Očekuje se da će 2015 godine izvoz ili domaće proizvodnje od 50% ~ 60%. Izvoz Èudno, lagano na kontradiktornost između potražnje i ponude i cene naduvana. "Industrije kažu analitičari.\nOd 1. decembra 2008, država odnosi se na nulu-tarifnu politiku na izvoz amonijum bogate momke, jedan od nekoliko nula-Tarifni proizvoda u proizvode hemijski đubrivo. Amonijum sulfat izvoza održava stabilan rast u Kini, u poslednjih nekoliko godina, posebno u 2015 amonijum izvozi cene rose. Pokazuju carinski podaci, januara oktobra u Kini kumulativne izvoza 4.1503 miliona tona amonijum sulfat, gore od 3.2983 miliona tona u 2014 1 oktobra 852,000 tona, što je povećanje od 25.83% i amonijum u januara do oktobra ove godine prosečna izvoz cena je $ 132, 126.33 iz 5.67 dolara u istom periodu prošle godine, ili 449%.\nAnaliza industrije, amonijum sulfat je korist od ekološki proizvodi, izvozi povećana podrška od nacionalne politike na zaštitu životne sredine industriju. Amonijum sulfat može biti tržište nezavisan u odnosu na druge vrste masti.\nPar: Hemijski prodaje Jiangsu ogranak u Coking amonijum sulfat izvoz uspeh Vijetnam\nSledeći: Pridrћavan Hengyi kompanija Caprolactam amonijum sulfat izvoz Južne Amerike


0\tJuly 18, 2020 2:32 pm\nNagli porast slučajeva koronavirusa doveo je do novog talasa otpuštanja radnika širom zemlje. 17 saveznih država odlučilo se da produži svoje beneficije za nezaposlene za svoje stanovnike koji su ostali bez posla.\nDesetine miliona Amerikanaca i dalje su bez posla navodi se iz Ministarstva rada, a dodatnih 600 dolara federalne pomoći ističe krajem meseca. Još uvek nije poznato da li će ova pomoć biti produžena.\nNaknade za nezaposlene (unemployment) obično traju do 26 sedmica ali prema CARES zakonu države će produžiti ovu pomoć za još najmanje 13 nedelja. U državama sa „visokom nezaposlenošću“, ova davanja se produžavaju još više – od 13 do 20 nedelja, u zavisnosti od države.\nOvo su države koje su produžile korišćenje naknade za nezaposlene.


Izvori EU: Srbija vodi ekumensku politiku vakcina, ali je na vetrometini hladnog rata - Naslovi.net\nSrbija, "mala zemlja na rubu Evropske unije (EU), vodi ekumensku politiku vakcina koje deli sa susedima", piše francuski list "Figaro", dok analitičari i evropske diplomate u Briselu smatraju da je međunarodna politika Beograda na "vetrometini novog hladnog rata" između Zapada i, na drugoj strani, Kine i Rusije.\nSredstva informisanja u EU, iako vladajući krugovi u Uniji to još ne žele da javno prihvate, sad već jasno govore da je počeo "novi hladni rat" uz stvaranje novih blokova i "Figaro" tako smatra da se to "mora prihvatiti kao manje zlo" od oružanih ratova.\nNedavna rezolucija Evropskog parlamenta o kandidatu za članstvu u EU, Srbiji nema pravnu snagu, ali činjenica da se u tom dokumentu nešto izrazitije pozivaju vlasti u Beogradu da se priklone spoljnoj politici i sankcijama Unije protiv Rusije i Kine, jeste odraz "vetrometine novog hladnog rata", saglasne su i diplomate u Briselu.\nSvi mediji i analitički centri u EU dele ocenu da je krenula velika strategijska, industrijsko-tehnološka, trgovinska, pa i geopolitička bitka pre svega između Amerike predsednika Džoa Bajdena i sve moćnije Kine.\nBajdenova administracija, kako se ukazuje, za cilj je postavila i stvaranje "saveza demokratija" protiv autoritarnih režima u svetu, i to na temelju jačanja i širenja ljudskih prava, zapadnog uzora demokratije i slobodnog tržišta, iako uz nužne promene urušenog neoliberalnog modela.\nVašington je zajedno sa posebno njoj bliskim političkim krugovima i vladama u Uniji krenuo u bitku protiv "sistemskog suparnika" Kine, ali i Rusije koja je proglašena protivnikom, pa i neprijateljem na samoj granici evropskih partnera u NATO, što to treba da ojača atlantsko vojno savezništvo i vodeći upliv SAD.\nBajden i njegov tim, uz za to, kako smatraju, nužni unutrašnji oporavak Amerike, time žele da povrate vodeću ulogu u svetskim poslovima, a u razmeni mišljenja s čelnicima EU se ne kao jako važan zalog te svetske bitke, ali ipak kao nezaobilazno osetljivo poprište vidi i Zapadni Balkan.\nO tome svedočci veliko angažovanje Amerikanaca i Evropljana za promenu vlasti u Severnoj Makedoniji, posebno kad je reč o ulasku u NATO, vidljiva zabrinutost za razvoj u članici NATO Crnoj Gori, planovi da se odradi "nedovršeni posao" u Bosni i možda otškrinu vrata ka NATO.\nA svakako o tome govore i novi pokušaji da se i ključno važna Srbija podstakne na brže reforme koje otvaraju put članstvu u EU, kada i Beograd mora obavezno prihvatiti spoljnu i bezbednosnu politiku Unije, dakle i sankcije i zaustavljanje, ako ne i baš uklanjanje uticaja i interesa Kine i Rusije na Zapadnom Balkanu.\nI u Vašingtonu i u nekim vodećim članicama EU se smatra da naročito Kina, ali i Rusija žele da dokažu da njihov društveno-politički model ima prednosti u odnosu na liberalnu zapadnu demokratiju, što su delom već usvojile neke političke i vladajuće snage i u samoj Uniji, pa i na Zapadnom Balkanu.\nDiplomate i analitičari istraživačkih centara u EU su saglasni u oceni da vraćanje na globalnu prevlast Amerike i Zapada jednostavno nije bar zasad moguće zbog narastanja novih ekonomskih i vojnih sila u svetu, ali i ekonomsko-finansijske krize koja je pogodila Zapad pre par godina, haotičnog rešavanja pandemije korona virusa, pogubnog iskustva EU i sveta s pređašnjom američkom vladom Donalda Trampa.\nA najzad, a nikako i poslednje, jeste uverenje ključnih članica EU da se multilateralni svetski poredak mora preurediti na novim od svih poštovanim pravilima.\nU pronicljivoj analizi s one strane Atlantika, ugledni profesor na Njujorškom univerzitetu Branko Milanović misli da "ono što više ne može biti kao ranije, jeste prevlast ekonomske moći i političke privlačnosti liberalnih formi u odnosu na pretežno autoritarne modele kad je reč o rukovođenju društvenim zajednicama".\n"Teške krize kao ova sada teže jačanju centralizacije vlasti jer je to često jedini oblik u kojem društva mogu da prežive", kaže Milanović.\nDodaje da je "onda teško oduzeti vlast od onih koji su je nagomilali tokom krize, a može se štaviše uverljivo tvrditi da se zahvaljujući njihovoj sposobnosti i mudrosti izbeglo najgore, tako će i politika i dalje biti burna".\nIpak, Evropska unija ne odustaje od toga da podrži ekonomsko i demokratsko preuređenje Zapadnog Balkana kako bi se tamošnje zemlje po usvajanju i uvreženju evropskih sistema vrednosti približile članstvu u klubu 27-orice, jer time i želi da dokaže da je sposobna da reši probleme u svom "prednjem dvorištu" i učvrsti stabilnost u Evropi, kažu analitičari i diplomate u Briselu.\nI, što već neko vreme ponavljaju i oni u Uniji zaduženi za poslove s regionom, navode da je "zaista tačno, ali da opipljivo u to treba uveriti tamošnje ljude i političare, da Evropska unija u ekonomskom napretku, ljudskim pravima i slobodama, bezbednosti i stabilnosti može daleko više pružiti narodima na Zapadnom Balkanu, nego što im mogu ponuditi Kina i Rusija".\nU Luksemburgu će 19. aprila šefovi diplomatija EU ponovo razmatrati odnose sa Zapadnim Balkanom.\nJanković na Tviteru: „uticajni“ deo opozicione javnosti boluje od sindroma gubitnika\nDogovori iz Brisela „istekli“


Ko bude nemiran u školi čistiće učionice – Radio Koprijan\nhome Društvo, Vesti Ko bude nemiran u školi čistiće učionice\nKo bude nemiran u školi čistiće učionice\nPosted on 13.09.2018. 13.09.2018.\nProblematičnih djaka oduvek je bilo, ali se sa promenom načina života javlja i novi spekar problema, pa i stalna potreba da se pronalaze načini da se sistem sa tim izbori. Prekretnica u našem obrazovnom sistemu po tom pitanju očekuje se ovih dana, s obzirom na to da od 15.septembra na snagu stupa novi Pravilnik o obavljanju društveno-korisnog, odnosno humanitarnog rada u školama. To medjutim, ne znači da će odmah početi i njegova primena, jer je obrazovnim ustanovama dat rok od šest meseci da se tim novim propisima prilagode, rečeno je radio Koprijanu u doljevačkoj školi.\nCilj ovih mera je svakako da stanu na put problematičnom ponašanju pojedinih djaka, kroz uključivanje u društveno-koristan rad, što smatraju nadležni, nije kaznena, već vaspitna mera. Koje konkretne mere mogu biti izrečene, zavisi od problema koje je školarac napravio, kao i njihove učestalosti. Učenik svoje obaveze može da povredi na lakši način, ako u školu dođe neprimereno odeven, prlja ili uništava školsku imovinu ili pribor drugih đaka, koristi mobilni telefon za vreme časa. U teže povrede obaveza spada menjanje ocena u dnevniku, donošenje oružja u školu, korišćenje droge, alkohola i duvana u školi i podsticanje drugih da to čine, bežanje iz škole, ugrožavanje svoje ili tuđe bezbednost, te dovođenje do fizičkog i psihičkog povređivanja djaka ili nastavnika, a biće kažnjivo i ukoliko školarac odbije da ispoštuje predvidjenu meru.\nNeke od vaspitnih mera koje mogu biti izrečene za ovakvo ponašanje su na primer pomoć domaru u radionici, popravka, uređenje parka i prostora oko škole, čišćenje učionica, snega, lišća, okopavanje cveća, farbanje ograda, klupa, održavanje sportskih terena, zatim učestvovanje u organizaciji humanitarnih akcija i tome slično, a sve u skladu sa onom narodnom da onaj ko je okupiran radom, nema vremena da se glupira. Ukoliko je pak recimo drug fizički povredio druga, kao vaspitna mera može biti izrečena obaveza nošenja torbe povredjenog djaka, pomoć u izradi zadataka u školi ili kod kuće. Na taj način, smatra tim koji je radio na pripremi ovog Pravilnika, kod dece se razvija empatija i razumevanje za drugog, kao i svest o odgovornosti i posledicama sopstvenog i ponašanja drugih.\nIako je Pravilnik već usvojen i od 15.septembra stupa na snagu, njegova primena u praksi će ipak morati da sačeka. Predvidjeno je naime, da sve obrazovne ustanove u Srbiji, rekao je radio Koprijanu direktor doljevačke OŠ “Vuk Karadžić” Goran Ilić, dobiju rok od šest meseci da se sa tim novim propisima upoznaju i da zatim počnu da ih primenjuju.


Dan online - Ekonomija: Za nabavku goriva daju šest miliona - 2021-01-23\nEkonomija RUDNIK UGLJA ŠESTINU RASHODA TROŠI NA NAFTNE DERIVATE\nMehanizacija Rudnika uglja Za nabavku goriva daju šest miliona Posao težak skoro šest miliona dobila je firma Petrol Crna Gora MNE. Suma od šest miliona čini šestinu troškova Rudnika uglja, čiji je stopostotni vlasnik državna Elektroprivreda\nRudnik uglja Pljevlja dodijelio je vrijedan tender kompanijama Petrol Crne Gora MNE i Jugopetrol. Radi se o poslu nabavke nafte i benzina, procijenjene vrijednosti od ukupno oko šest miliona eura. Taj iznos čini šestinu troškova Rudnika, ukoliko se uporedi podatak sa rashodima iz 2019. godine, koji su u toj godini iznosili skoro 36 miliona eura.\nPrema tenderskoj dokumentaciji, koja je raspisana početkom decembra ove godine, javna nabavka podijeljena je na dvije partije. Za prvu partiju vrijednu 5.993.400 eura, putem koje je vršena nabavka eurodizela, kao najpovoljniji ponuđač izabrana je kompanije Petrol Crna Gora MNE. Kao drugoplasirana izabrana je ponuda kompanije Jugopetrol. Druga partija procijenjena je na vrijednost od 57.360 eura i kao najpovoljniji ponuđač za taj segment javne nabavke upisana je firma Jugopetrol.\nPonuđači su bili dužni da dostave bezuslovnu i na prvi poziv naplativu garanciju ponude u iznosu od dva odsto procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i osam dana nakon isteka važenja ponude. âU postupku javne nabavke mogli su da učestvuju samo privredni subjekti koji nijesu pravosnažno osuđivani i čiji izvršni direktor nije pravosnažno osuđivan za nekoliko krivičnih djela, kako je predviđeno Zakonom o javnim nabavkama. Takođe, ponuđači su morali da imaju dokaz da su izmirili sve dospjele obaveze po osnovu poreza i doprinosa za penzijsko i zdravstveno osiguranje.\nNadležni u Rudniku uglja u tenderskoj dokumentaciji, koju potpisuje izvršni direktor Slavoljub Popadić, naveli da se radi o hitnom postupku. Takođe, u dijelu „tehničke specifikacije” pisalo je: „Zbog specifičnosti predmeta javne nabavke, ne može se odrediti tačna količina predmeta nabavke, predmet nabavke se određuje po jedinici mjere u odnosu na koju se daje ponuda, s obzirom na ukupnu procijenjenu vrijednost nabavke”. Rok izvršenja ugovora za obje partije je 12 mjeseci od dana zaključenja ugovora ili do dostizanja ugovorene vrijednosti.\nRudnik uglja je u stopostotnom vlasništvu državne Elektroprivrede. Vlasnik preko 80 odsto akcija EPCG je država Crna Gora.


06.12.2017. 08:32 > 08:32\nPretežno sunčano i toplije vreme preovladavaće danas u Republici Srpskoj i Federaciji BiH.\nPosle hladnog i maglovitog jutra oko reka i po kotlinama, tokom dana će biti pretežno sunčano i postepeno toplije vreme, samo će u nekim predelima zbog zadržavanja magle i niskih oblaka biti nešto hladnije.\nDuvaće slab i promenljiv vetar, popodne zapadni, na jugu slaba do umerena bura, saopšteno je iz Republičkog hidrometeorološkog zavoda.\nNajviša dnevna temperatura vazduha od šest do 12 stepeni, u mestima sa maglom do dva stepena Celzijusova.\nKalinovik minus sedam, Sokolac minus šest, Han Pijesak i Šipovo minus pet, Gacko, Bileća i Prijedor minus četiri, Manjača, Novi Grad, Ribnik, Istočno Sarajevo, Mrkonjić Grad i Kotor Varoš minus tri, Krupa na Uni i Banjaluka minus dva, Foča minus jedan, Srebrenica i Doboj nula, Zvornik i Trebinje jedan, Mrakovica i Bijeljina dva stepena Celzijusova.\nTOPLO ČAK I U HLADU Živa na termometru u BiH “SKAČE” i do 30 stepeni


Održan sastanak načelnice Podunavskog upravnog okruga sa načelnicima odeljenja i šefovima odseka okružnih područnih jedinica resornih ministarstava sa sedištem u Smederevu - Podunavski Upravni Okrug\nHome Aktivnosti Podunavskog upravnog okruga Održan sastanak načelnice Podunavskog upravnog okruga sa načelnicima odeljenja i šefovima odseka okružnih područnih jedinica resornih ministarstava sa sedištem u Smederevu\nOdržan sastanak načelnice Podunavskog upravnog okruga sa načelnicima odeljenja i šefovima odseka okružnih područnih jedinica resornih ministarstava sa sedištem u Smederevu\nDana 10. septembra 2020. godine u Smederevu, u sedištu Podunavskog upravnog okruga održan je redovan mesečni sastanak dr Jasne Avramović, načelnice Podunavskog upravnog okruga, sa načelnicima odeljenja i šefovima odseka okružnih područnih jedinica resornih ministarstava sa sedištem u Smederevu, kao i sa inspektorima koji nisu organizaciono povezani u okviru unutrašnje organizacije okružnih područnih jedinica u Okrugu.\nPrisutni su upoznali načelnicu sa izveštajima o radu okružnih područnih jedinica u Podunavskom upravnom okrugu za avgust 2020. godine i planovima rada za septembar 2020. godine.\nU okviru izveštaja o radu posebno je bilo reči o trenutnoj epidemiološkoj situaciji izazvanoj zaraznom bolešću Kovid 19 na teritoriji lokalnih samouprava Podunavskog upravnog okruga. Konstatovano da je epidemiološka situacija stabilna, a diskutovalo se posebno o merama koje inspekcijski ogani preduzimaju u cilju suzbijanja navedene zarazne bolesti kroz vršenje upravnog nadzora.\nDr Jasna Avramović, načelnica Podunavskog upravnog okruga, dala je punu podršku zaposlenima u okružnim područnim jedinicama u izvršavanju poslova iz svoje nadležnosti i poručila da je spremna na saradnju i pomoć nadležnima koji sprovode nadzor, a sve u cilju da se rad inspekcijskih organa podigne na viši nivo.\nPrevious Post Postavljen novi načelnik Podunavskog upravnog okruga\nNext Post Sastanak načelnice Podunavskog okruga sa predstavnicima udruženja rezervnih vojnih starešina grada Smedereva i boračkih organizacija Višegrada i Mrkonjić Grada iz Republike Srpske


Posjetite "Skills Show: Sarajevo 2016" i osvojite vrijedne nagrade | Avaz\nPosjetite "Skills Show: Sarajevo 2016" i osvojite vrijedne nagrade\nObjavljeno: 16. 12. 2016 - 07:56 Nauka »\nSvi srednjoškolci imat će jedinstvenu priliku da 16. i 17. decembra u dvorani „Mirza Delibašić” posjete prvi regionalani događaj posvećen srednjem stručnom obrazovanju i karijernom razvoju – „Skills Show: Sarajevo 2016”. Ovaj događaj u organizaciji British Council-a osmišljen je kako bi se komercijalni i obrazovni sektori povezali i zajedničkim naporima uticali na poboljšanje kvaliteta obrazovanja u regionu.\nUčenici koji dođu na „Skills Show: Sarajevo 2016” imat će priliku da se druže, takmiče, ali i izaberu najbolje obrazovanje za sebe, koje će im u budućnosti garantovati odličan posao. Kompletan događaj fokusiran je na inovacije, zapošljavanje mladih i predstavljanje pozitivnih praksi i dostignuća u regionu. Osim toga, događaj će biti i odlična prilika da se poslodavci upoznaju sa generacijama koje će u budućnosti postati njihovi zaposleni.\nTakmičite se i osvojte besplatne interesantne kurseve\nProgram Skills Showa pratiće i razna takmičenja za srednjoškolce, a jedno od njih nudi vam priliku i da osvojite veoma vrijedne nagrade. Ukoliko volite da se fotografišete, a pritom vas zanimaju i informacione tehnologije, na štandu ITAcademy možete da spojite lijepo i korisno.\nPostavite fotografiju sa logom pomenute ustanove na vaš Facebook ili Instagram profil, tagujte ITAcademy i možete osvojiti besplatne kurseve iz oblasti dizajna, programiranja ili engleskog jezika.\nFotografije koje budu imale najviše lajkova omogućiće vam da naučite kako se obrađuju slike u Photoshopu, da pravite sopstvene web sajtove i usavršite znanje engleskog jezika. Ovi kursevi omogućit će vam da se zabavite, steknete nova prijateljstva i vještine koje ćete kasnije moći da nadogradite i pretvorite u primjenljive alate koji donose odličnu zaradu.\nIzaberite školovanje za sigurnu budućnost\nTokom dvodnevnog programa „Skills Show: Sarajevo 2016” moći ćete da saznate kakvo obrazovanje vam je neophodno da biste postali stručnjak koji ne čeka na posao. S obzirom na to da oblast informacionih tehnologija već godinama unazad nudi priliku za odličnu zaradu i brzo pronalaženje radnog mjesta, jasno je gdje ćete imati najveće šanse za uspjeh.\nMeđutim, da biste započeli karijeru u najperspektivnijoj oblasti 21. vijeka, prvi korak koji morate da preduzmete je odabir kvalitetnog obrazovanja. Na ITAcademy možete da birate između 6 odsjeka: programiranje, dizajn i multimedija, administracija, IT poslovanje, 3D dizajn i CAD, razvoj mobilnih aplikacija. Osim praktičnih znanja i korisnih vještina, u ovoj ustanovi možete steći i priznate certifkate koji će vam pomoći da se izdvojite iz konkurencije i brzo dođete do posla.\n„Skills Show: Sarajevo 2016” održava se 16. i 17. decembra, od 9 do 17 h u petak i od 10 do 16 časova u subotu. Iskoristite jedinstvenu priliku, posjetite prvi ovakav događaj u regionu i saznajte kako da postanete dio IT svijeta. Autor: Redakcija\tAnketa\nOBRAZOVANJE\tnajnovije\tprije 3 dana, 4 sata\nVodič za brucoše: Koliko ima slobodnih mjesta na fakultetima, cijene studiranja, kako učiti brzo i lako, gdje stanovati...\nOvi alati će vam olakšati kreiranje aplikacija za Windows Phone sisteme\nUspješna poduzetnica otkriva: Nikada ne treba prestati s obrazovanjem i duhovnom nadgradnjom\nSamsung Galaxy Note8 će imati 8GB RAM-a, Note9 stiže sa 12GB?\nOnePlus 5 je imao najbolji početak prodaje ikada Nauka\n(VIDEO) Najskuplji pad u historiji avijacije: Ovako se srušio B-2 "Duh Kanzasa"\n"Mekline" slavi 21. rođendan\nAmeričke vlasti još se služe floppy disketama\nUkoliko instalirate ovu aplikaciju, "surfanje" internetom će biti bez reklama


MZT: Vreme je da se smanji broj stranaca u makedonskoj košarci - SPORTSKI ŽURNAL\nMZT: Vreme je da se smanji broj stranaca u makedonskoj košarci\nU upravi MZT Skoplje Aerodrom očekuju da će inicijativa tog kluba ubrzo prerasti u zajednički zahtev Makedonskoj košarkaškoj federaciji\nKošarkaški šampion Makedonije MZT Skoplje pokrenuo je danas inicijativu za smanjenje broja stranih igrača u makedonskim klubovima.\nKako se navodi, „loši rezultati omladinskih nacionalnih selekcija i fakt što je seniorska repezentacija spala na to da igra u najnižem takmičenju FIBA” su deo od razloga za incijativu za smanjenje broja stranih košarkaša.\nPrema inicijativi MZT, ;broj stranaca u makedonskim klubovima bi prvo bio smanjen sa šestoricu na četvoricu, sa intencijom da taj broj bude smanjen na trojicu od sezone 2019/20.\n- Verujemo da je krajnje vreme da se redukuje prisustvo stranih igrača u u prvoligaškikm klubovima, kako bi veću šansu dobili makedonski taleenti, koji bi nas izvukli iz blata u kojem se nalazimo - navodi šestostruki makedonski šapmpion.\nTo bi, ističe se, bio prvi korak nas putu ka rehabilitaciji makednske košarke na klupskom i reprezentativnom planu, koji je, ocenjuje se, daleko od vremene kada je Makedonija bila četvrta u Evropi, a MZT sedmi u regioanlnoj Jadranskoj ligi (ABA).\n- Verujemo da je krajnje vreme da se redukuje prištvo stranih igrača u u prvoligaškikm klubovima, kako bi veću šansu dobili makedonski talenti, koji bi nas izvukli iz blata u kojem se nalazimo - navodi šestostruki makedonski šampion.\nU upravi MZT Skoplje Aerodrom očekuju da će inicijativa tog kluba ubrzo prerasti u zajednički zahtev Makedonskoj košarkaškoj federaciji, uz koncenzus svih koji žele dobro košarci u Makedoniji.\nPero Antić novi predsednik Makedonske košarkaške federacije\nZadar izborio opstanak u ABA ligi, ponovo bez Makedonaca u eliti\nRabotnički 10. put osvojio makedonski kup


"Dupla bomba" - Sergej i Donaruma saigrači od sledeće sezone? - Admiral Bet SPORT\nNemanja Đorđević Posted on 15. juna 2019. 21:55 15. juna 2019. 21:56\nBrazilac Leonardo vratio se na funkciju sportskog direktora Pari Sen Žermena, a već prvog dana dobio je dva veoma ozbiljna zadatka.\nNovinar televizije "Canal+", Žofroa Garetije došao je do saznanja da su prve dve mete Parižana naš Sergej Milinković-Savić i Đanluiđi Donaruma.\nI ranije se spekulisalo da su "Sveci" zainteresovani za srpskog vezistu iz Lacija i golmana Milana, ali se sada navodi da će čelnici šampiona Francuske ekspresno krenuti u realizaciju dva velika posla.\nŠtaviše, Garetije ističe da je Leonardo već kontaktirao Sergejeve menadžere i da se sastanak dveju strana očekuje već kroz nekoliko dana, dok u vezi transfera jednog od najboljih golmana sveta još uvek nije bilo konkretnih poteza.\nPoznato je da predsednik Rimnljana Klaudio Lotito ne želi da pusti reprezentativca Srbije za manje od 100 miliona evra, dok bi, navodno, dolazak Điđa koštao između 60 i 80 miliona.\nOpet, ostaje i uvek aktuelno pitanje Finansijskog fer-pleja pošto su Parižani već na "tankom letu", ali nije isključeno i da nekoliko zvezda napusti "Park Prinčeva" kako bi se napravio potrebni balans.\nTagovi : đanluiđi donaruma, fudbal, lacio, letnji prelazni rok, liga 1, liga šampiona, milan, pari sen žermen, sergej milinković-savić, transferi\nMitrović bolji od Obradovića, Lion vodi u finalu


Evropska komisija: Građani Srbije će imati DVA NAČINA za dobijanje sertifikata za putovanje u EU – Sandzaklive.rs\n0 1,443 1 minuta čitanja\nZa građane Srbije postojaće dve opcije preko kojih će moći da dođu do sertifikata za putovanje u EU, saznaje Tanjug u Briselu.\nUkoliko ste građanin Srbije, vakcinisani ste i imate potvrdu o tome, biće vam omogućeno da predstavite taj dokaz i u EU dobijete digitalni zeleni sertifikat o vakcinaciji koji će imati isti status kao i sertifikati izdati građanima EU, objanjavaju u Evropskoj komisiji.\nU ovim trenutku još nije poznato na kojim će se tačno punktovima u zemljma članicama izdavati evropski sertifikati građanima trećih zemlja koji dolaze sa potvrdom o vakcinaciji u svojoj zemlji.\nDruga opcija, prema rečima eksperata Evropske komisije, je priznavanje sistema sertifikata koji mogu biti izdavani u Srbiji, a koji će biti usklađeni kako putem infomacija tako i verodostojnosti sa EU sistemom i tako priznati od strane Evropske komisije.\nU Komisiji navode da će sertifikate trećih zemlja priznavati kao ekvivalente evropskim sertifikatima ako budu izdavani na bazi poverenja i izbegavanja zloupotreba i ako budu interoperabilni sa evropskim sistemom provere informacija.\nTrenutno razamtramo slične sporazume na globalnom nivou, u razgovrima samo sa SZO, kako bi uspostavili i globalni interoperabilni sistem, čiji bi EU sistem bio deo, to bi pomoglo i čime bi se izbegla bilateralna reanja, koja su takođe moguća, navode u Komisiji.\nPredlog Evropske komisije o digitalnim sertifikatima takođe podrazumeva i mogućnost odluke samih zemlja članica koje će sve vakcine, pored onih odobrenih u EU, da priznaju kao validne za ulazak na njihovu teritoriju. (Blic)\nSrbija Korona Pasoš\nTutin / ''Život ste nam produžili''


Kolarovu našli zamenu, sledi li šokantni transfer srpskog kapitena? - Sportske.net\nKolarovu našli zamenu, sledi li šokantni transfer srpskog kapitena?\nI to brže nego što se očekivalo?!\nSavo ima više razloga za zadovoljstvo posle pobedeLalatović nije zabrinut: "Biće mnogo, mnogo teže na 'Čairu'!"Kup: Rikardo Gomeš za miran put u Niš!Upečatljiva poruka u Humskoj - "Grobari" citirali Dobricu Erića, mnogi će se boriti sa suzama!Lalatović "za dlaku" izbegao topovski udar!\nKako se bliži kraj sezone u Italiji, tamošnji novinari sve češće nagoveštavaju rastanak Rome i Aleksandra Kolarova.\nKapitenu reprezentacije Srbije ugovor ističe narednog leta, od juna bi, dakle, ušao u poslednju godinu ugovora, pa i ne iznenađuje što se najavljuje njegov transfer, mada se pominje i mogućnost produžetka saradnje sa ''Vučicom'' na još godinu dana.\nIstovremeno, italijanska ''Gazeta delo Sport'' u više navrata je najavljivala senzacionalni prelazak Kolarova u Partizan, jedan takav tekst se pojavio i juče i preneli smo ga na ovim stranicama, ali je delovalo da bi to moglo da bude realno možda tek od sledećeg leta.\nIpak, posle najnovije informacije koju danas prenose italijanski mediji, možda bi sve moglo da se realizuje i brže nego što se očekuje.\nNaime, danas se spekuliše da Roma već sprema zamenu za Kolarova i da bi to trebalo da bude Kristijano Biragi iz Fiorentine!\nOvaj 26-godišnji levi bek je ove sezone odigrao 31 utakmicu za Fiorentinu, postigao jedan gol i upisao šest asistencija.\nSa ''Ljubičastima'' ima ugovor do leta 2021. i jasno je da će čelici kluba iz Rima morati da budu finansijski izdašni u pregovorima ukoliko žele da Biragija dovedu u svoje redove.\nUkoliko do tog transfera dođe, onda bi na leto sve bilo moguće kada je Kolarov u pitanju. Ko zna, možda i ona opcija o kojoj maštaju navijači Partizana...


Simeone u potpunosti renovirao odbranu - Sportske novosti\nNaslovna Fudbal Transferi Fudbal Simeone u potpunosti renovirao odbranu\nSimeone u potpunosti renovirao odbranu\nAtleko Madrid je ovog leta realizovao nekolicinu transfera, pre svega u fazi odbrane, gde je madridski klub u potpunosti promenio “izgled” poslednje linije svog tima. Nakon dolazaka bekova – Renana Lodija i Kirana Tripijea, kao i štopera – Felipea, poslednji deo nove defanzive čini – Mario Hermoso.\n24-godišnji centralni bek stigao je u transferu vrednom 25 miliona eura iz redova ekipe, Espanjola. Hermoso je sa upravom svog novog kluba potpisao ugovor sve do leta 2024. godine.\nHermoso je protekle dve sezone proveo u dresu Espanjola, za koji je ukupno odigrao 59 susreta uz četiri postignuta pogotka, te je bio jedan od najboljih pojedinaca ovog kluba. Za reprezentaciju Španije debitovao je prošle godine i do sada je ostvario tri nastupa za A selekciju “Crvene Furije”.\nPrethodni tekstSrbija sa šest igrača u glavnom žrebu US Opena\nSledeći tekstŠpanski tim pojačao vezni red


Јеврејска општина против Недића | Јадовно 1941. – КУЛТУРА СЈЕЋАЊА\nObjavljeno u Drugi svjetski rat, Logor Staro sajmište, Srbija\nNovosti saznaju – Novi akter u procesu rehabilitacije ratnog premijera: Jevrejska opština Beograd smatra da je Nedić aktivno učestvovao u Holokaustu. Zameraju otimanje imovine i hapšenja\nJevrejska opština Beograd zainteresovana je za aktivno učešće u postupku rehabilitacije ratnog premijera Srbije Milana Nedića, koji je u toku pred Višim sudom u Beogradu, saznaju “Novosti”. Ona će uložiti sve zakonske mogućnosti da zahtev za rehabilitaciju bude odbijen, kaže za naš list Zoran Naumović, punomoćnik Jevrejske opštine.\n– Pravni interes Jevrejske opštine Beograd da se odbije zahtev za rehabilitaciju Nedića zasniva se na tome da je, prema opštepoznatim istorijskim podacima, on aktivno učestvovao u Holokaustu, koji je na teritoriji današnje Srbije sprovođen nad pripadnicima jevrejske zajednice tokom Drugog svetskog rata. Neprijatna je istina za istoriju srpskog naroda da je, u avgustu 1942. godine, dakle u vreme Nedićeve vlade, Srbija proglašena “područjem očišćenim od Jevreja” – konstatuje Naumović.\nSVEDOCI DO KRAJA MESECA\nJevrejska opština uključiće se u postupak tako što će uputiti do kraja meseca podnesak Višem sudu sa predlogom da sasluša svedoke koji će dokumentovati zašto Nedić ne zaslužuje vraćanje građanskih i drugih prava. Ovo je moguće jer je sud ovlašćen da prikuplja informacije od organizacija i institucija tokom postupka, objašnjava Naumović.\n– Ukoliko bi sud usvojio zahtev, Srbija bi pretrpela moralnu i političku štetu i postala jedinstvena u svetu po takvoj nečuvenoj odluci – kaže Naumović.\n– Naša opština ima odgovornost prema svojim članovima, građanima Srbije, institucijama Republike i međunarodnoj jevrejskoj zajednici, da se uključi u postupak rehabilitacije. Nedić i njegova vlada direktno su učestvovali u oduzimanju jevrejske nepokretne imovine, kao i u identifikaciji i hapšenju Jevreja na teritoriji cele okupirane Srbije – kaže Dajč.\n– Tokom posete Srbiji, američki potpredsednik Džo Bajden posebno je pohvalio državu i Agenciju za restituciju zbog savesnog sprovođenja zakona. Važno nam je da svojim reagovanjem na proces rehabilitacije Nedića pružimo podršku i institucijama koje štite interese svih građana – kaže Dajč.


Čedanka Andrić izabrana za predsednicu UGS Nezavisnost - Ozonpress :: internet portal\nTag: Andrić, predsednica, UGS Nezavisnost\nZa predsednicu Ujedinjenih granskih sindikata „Nezavisnost“ danas je na 9. Kongresu tog sindikata izabrana Čedanka Andrić.\nČedanka Andrić Foto: Bor 030\nPrva žena na čelu tog reprezentativnog sindikata u njegovoj 30-godišnjoj istoriji poznata je sindikalna aktivistkinja. Od 2016. godine do danas, obavljala je funkciju izvršne sekretarke UGS Nezavisnost, a bila je i članica Izvršnog odbora te sindikalne centrale.\nOd 2008. do 2016. godine Andrić je bila generalna sekretarka Socijalno-ekonomskog saveta Republike Srbije.\nDiplomirala je na beogradskom Fakultetu političkih nauka, na smeru za Međunarodne studije.\nNedavno, povodom obeležavanja 30 godina postojanja i sindikalne borbe Nezavisnosti Čedanka Andrić je izjavila da je za sindikat prioritet “zdravo i bezbedno radno mesto u ovo strašno vreme pandemije, ali se spremamo i za izazove koje će doneti novo radno i socijalno zakonodavstvo”.\nStabolićeva deo sugrađana nazvala jadnicima i divljacima


Pavić: Biće potpisana izjava o evropskim integracijama | Zvornik Danas\nPavić: Biće potpisana izjava o evropskim integracijama\nPredsjednik DNS-a Marko Pavić izjavio je da će potpisati izjavu o evropskim integracijama BiH, jer je uvažena većina prijedloga ove stranke u odnosu na prvobitnu verziju izjave.\nPavić je rekao da su uvaženi osnovni stavovi DNS-a, odnosno da se poštuju institucije BiH, Dejtonski mirovni sporazum, ustavi BiH, Republike Srpske i Federacije BiH, te institucije koje provode, prije svega ekonomske i socijalne mjere, predviđene ovom izjavom jer su za njih u potpunosti nadležni entiteti.\n„Najvažniji stav koji je uvršten u preambuli jeste da će se sve raditi na bazi Dejtonskog mirovnog sporazuma i ustava BiH i entiteta“, rekao je Pavić na konferenciji za novinare u Banjaluci nakon sjednice Predsjedništva DNS-a.\nOn je naveo da nije izričito uvršten stav ove stranke koji se odnosi na to da ovom izjavom i radnjama koje će proisteći nema prenosa nadležnosti sa entiteta na nivo BiH, ali da se to i podrazumijeva s obzirom da je navedeno da će se poštovati ustavno uređenje BiH.\n„DNS je proevropski orijentisana stranka na kursu evropskih integracija i želimo da put ulaska u EU bude što kraći“, istakao je Pavić.\nOn je dodao da su se pojavile spekulacije da će nakon potpisivanja izjave početi pritisci na policiju, na privatizaciju „Elektroprivrede“ i slično, ali da DNS neće nikada prihvatiti privatizaciju nacionalnih dobara.\n„DNS neće podržavati unitarizaciju BiH i privatizaciju javnih dobara“, naglasio je Pavić.\nOn je dodao da je prvobitna verzija izjave bila vrlo pogubna za ustavno uređenje BiH, te da je tada opozicija ćutala i to prihvatila, ali da se oglašava sada kada su DNS, SNSD i SP uspjeli da uvrste da se poštuje ustavno uređenje.\n„Zbog svoje podaničke politike htjeli su u jednom trenutku da gurnu Republiku Srpsku u provaliju iz koje poslije ne bi bilo povratka. Ne mogu govoriti da je prvi nacrt isti, niti mogu govoriti o svom doprinosu konačnoj verziji izjave“, naglasio je lider DNS-a.\nOn je zaključio da su izjavom promijenjeni prvobitni ciljevi EU prema BiH, odnosno ranija pitanja u vezi sa odlukom „Sejdić-Finci“, mehanizmom koordinacije i vojnom imovinom, te da su sada naglašena socijalna i ekonomska pitanja.\nPredsjedništvo nije razgovaralo o kadrovskim pitanjima\nPredsjednik DNS-a Marko Pavić izjavio je da se Predsjedništvo stranke nije danas bavio kadrovskom politikom, ali da su ti razgovori započeti sa koalicionim partnerima – SNSD-om i Socijalističkom partijom.\n„Nije nikome stalo da što brže dođe do nekog radnog mjesta i slično, nego je važno da utvrdimo principe koji će poboljšati rad određen institucije“, rekao je Pavić novinarima u Banjaluci nakon sjednice Predsjedništva DNS-a.\nOn je rekao da DNS dobija samo ono što je „zaradio“, a ne što traži, odnosno da prema procentu učešća u vlasti ima i broj odgovornih funkcija.\n„DNS neće tražiti mjesto za koje nema kadrove koji mogu voditi taj posao“, naglasio je Pavić.\nUpitan da prokomentariše odluku DNS da podrži promjene u Skupštini opštine Gradiška, Pavić je rekao da je došlo do promjena u gradiškom SDS-u i da je s tim u vezi normalno da se DNS opredijeli s kojom će strujom ići.\n„Opredijelili smo se da formiramo vlast u kojoj će biti manje turbulencija i za koju mislimo da će moći dati veći doprinos razvoju Gradiške“, zaključio je Pavić.\nOznake: dnsizjavamarko pavicpotpisivanje


Notari na raspolaganju svim kandidatima - Društvo - Dnevni list Danas\nPočetna » Društvo » Notari na raspolaganju svim kandidatima\nNotari na raspolaganju svim kandidatima\nJavnobeležnička komora Srbije saopštila je da javni beležnici u punom kapacitetu overavaju potpise kojima birači daju podršku kandidatima na izborima za predsednika Srbije.\n0Piše: FoNet 08. marta 2017. 23.10\nOvlašćenje za overu potpisa imaju i zaposleni u kancelariji javnog beležnika – pomoćnici, saradnici i pripravnici, tako da je budućim predsedničkim kandidatima na usluzi ukupno 438 službenika, navodi se u saopštenju.\nOvera potpisa podrške obavlja se prema redosledu prijavljivanja, tako da nijedan kandidat nije favorizovan, niti diskriminisan u odnosu na druge. Koliko će potpisa kandidat prikupiti zavisi isključivo od njegove organizovanosti i odziva birača koji ga podržavaju, ističe Javnobeležnička komora.\nPredsednik Javnobeležničke komore Srbije Miodrag Đukanović naveo je primer da je zahtev za overu potpisa birača pokreta „Dosta je bilo“ primilo ukupno 87 javnih beležnika, a overu je obavljalo 58 javnobeležničkih kancelarija.\nJavnobeležničke kancelarije overavaju potpise birača i van radnog vremena, u svojim kancelarijama i na terenu, a da bi izašli u susret svim potencijalnim predsedničkim kandidatima javni beležnici, uz saglasnost Komore, potpise overavaju i van svoje matične teritorije, navodi se u saopštenju.\njavni beleznici, notari


Način odlaganja akontacije poreza na dobit i poreza na prihode od samostalne delatnosti\nPrvi relevantan datum u skladu sa Uredbom o fiskalnim pogodnostima i direktnim davanjima je 15. april, kada za plaćanje dospeva akontacija poreza na dobit, odnosno akontacija poreza na prihode od samostalne delatnosti za mart 2020. godine. U vezi sa tim, obveznici s pravom postavljaju pitanje kako da se opredele za prihvatanje ove vrste fiskalne pogodnosti, imajući u vidu da za ove svrhe (plaćanje akontacije) ne postoji nikakva prijava.\nPrema članu 11. stav 1. Uredbe, privredni subjekti u privatnom sektoru prihvataju korišćenje fiskalnih pogodnosti i direktnih davanja propisanih ovom uredbom podnošenjem Obrasca PPP-PD sa označenim datumom plaćanja 04. januar 2021. godine.\nOdredbom člana 5. Uredbe propisano je da postupak i način odlaganja plaćanja dugovanog poreza i doprinosa iz stava 1. ovog člana (odnosi se i na porez na dobit i na porez i doprinose na zarade) bliže uređuje ministar nadležan za poslove finansija. Ipak, ne očekuje se da će ovaj akt biti donet danas ili sutra.\nU skladu sa navedenim, a i prema informacijama iz Poreske uprave, obveznik koji želi da koristi mere propisane Uredbom, 15. aprila ne treba da plati akontaciju poreza na dobit, odnosno akontaciju poreza na prihode od samostalne delatnosti (i doprinosa – u slučaju pojedinih preduzetnika), dok poresku prijavu na Obrascu PPP-PD, u kojoj će u polju 1.4 upisati 4. januar 2021. godine, trebalo bi da podnese do kraja aprila.\nDakle, proizlazi da obveznik koji želi da koristi pogodnost odlaganja akontacije poreza na dobit i poreza na prihode od samostalne delatnosti svakako treba da podnese poresku prijavu na Obrascu PPP-PD do kraja aprila (sa datumom plaćanja: 4. januar 2021), osim u slučaju obveznika koji nemaju zaposlene (u njihovom slučaju smatra se da su samim činom neplaćanja akontacije prihvatili korišćenje pogodnosti iz Uredbe).\nNezavisno od prethodno navedenog, prema našem mišljenju odlaganje plaćanja akontacije poreza na dobit ne bi trebalo dovoditi u vezu sa korišćenjem ostalih pogodnosti i direktnim davanjima. Međutim, nezvaničan stav nadležnih organa je da bi navodno trebalo da se podrazumeva da privredni subjekti treba da se opredele za sve mere propisane Uredbom, a ne selektivno.


Pad šećera, krvavi nos i dobra atmosfera: Srpkinje jedva čekaju derbi sa Brazilom\nSelektor ženske rukometne reprezentacije Srbije Saša Bošković rekao je da ne razmišlja o protivniku u osmini finala Svetskog prvenstva jer još nije poznato koje će selekcije izboriti plasman u drugu fazu takmičenja.\nSrpske rukometašice su juče savladale selekciju Alžira sa 34:14 i obezbedile plasman u drugu fazu takmičenja. Protivnik u trećem kolu B grupe prvenstva sveta je reprezentacija Brazila.\n"Poznajemo dobro Brazil, mislim da je jako kvalitetna ekipa i očekujem zanimljivu utakmicu u Čairu. Mi smo u prednosti kad je rotacija u pitanju i to je naša šansa", dodao je Bošković.\nDoktor reprezentacije Vladimir Jakovoljević istakao je da je zdravstveni bilten u ekipi dobar i da sve igračice stoje na raspolaganju selektoru Boškoviću.\n"Imali smo juče mali problem sa Biljanom Filipović, koja je već nekoliko puta do sada imala pad šećera, ali to će biti sve u redu. Pravovremeno smo reagovali i odmah normalizovali stanje", rekao je Jakovljević.\nOn je dodao da je situacija sada u redu sa Jelenom Popović koja je na prvoj utakmici sa Japanom povredila nos.\n"Na sreću nije došlo do preloma, imala je samo posekotinu. Ona juče zbog priorde utakmice nije igrala protiv Alžira, bila je na klupi iz preventivnih razloga. U punom trenažnom procesu je i selektor može na nju da računa", istakao je Jakovoljević.\nUtakmica izmedju Srbije i Brazila igra se u utorak od 18 sati u hali Čair u Nišu.\nNestvaran gol Andree Lekić: poslala loptu kroz svoje i noge golmana! /video/\nRukometašice Francuske pobedile su Slovačku sa 21:18 (7:9) na startu takmičenja u grupi D na Evropskom prvenstvu koje se održava u Hrvatskoj i Mađarskoj.\nFAJNAL-FOR U BRESTU Ilićev Vesprem brani titulu SEHA lige\nFinalni turinir regionalne rukomentne SEHA lige biće održan u beloruskom gradu Brestu drugog vikenda aprila, objavio je Izvršni komitet SEHA lige.\nMuška rukometna reprezantacija Norveške osvojila je bronzanu medalju na Evropskom prvenstvu, pošto je u borbi za treće mesto savladala Sloveniju 28:20 (12:9).\nLEGENDA NA NOVOM ZADATKU Nedeljko Jovanović trener Novog Pazara\nNaš proslavljeni rukometaš Nedeljko Jovanović nalazi se na novom zadatku, pa je ovog ponedeljka i zvanično postao trener Novog Pazara, saopštio je ovaj klub.\nMomir Ilić kandidat za najboljeg rukometaša 2015.\nDugogodišnji kapiten rukometne reprezentacije Srbije i član Vesprema Momir Ilić nominovan je u izboru sajta Handbal-Planet za najboljeg igrača planete u 2015. godini.\nNaš rukometaš Petar Nenadić u januaru će napustiti ekipu Berlina i pojačaće Vesprem, koji sa klupe predvodi srpski trener Ljubomir Vranješ, prenose mađarski mediji.


MyCity » Muzika -> Pomoć: Nepoznata pesma/izvođač » Muzika iz filma ''Vruc Vetar''!\nPoslao: 24 Jun 2008 01:33\nZnate li kako se zove ona pesma na ''pocetku'' serije Vruc vetar!\nIde nesto ''moj brod tone svaki dan, ja ostajem sam''\nPoslao: 24 Jun 2008 11:07\nVerujem da je u pitanju pesma "A sad adio"...u filmu/seriji je izvodi Oliver Dragojevic\nPoslao: 24 Jun 2008 12:32\nBas na pocetku serije peva Oliver Dragojevic, a nije ''a sad adio''\nMoracu da "obnovim gradivo"\ndaj obnovi ga brate, pa da nadjem tu pesmu!\nPoslao: 09 Avg 2008 01:37\nJa mislim da se zove "Zashto".. jer je jedina pored adio otpevana ekavicom. nisam sto posto sigurna\nDopuna: 09 Avg 2008 1:37\nizvini, prebacila sam se.. to je druga pesma.. tekst za pesmu koju ti trazzish je napisao Filip Beli , a muziku Vojkan Borisavljevic, a pesma se zove "Chovjek i Brod" i ide "...Brod, sto je zivot moj, ja na pramcu sam..."ako ne nadjesh pesmu pod ovim nazivom probaj "Chovjek i more"\nPoslao: 09 Avg 2008 21:43\nNe znam, ja tu pesmu nemogu nigde da nadjem...Trazio sam po celom netu i nigde je nama!\nHit-Man ::Ne znam, ja tu pesmu nemogu nigde da nadjem...Trazio sam po celom netu i nigde je nama!\npa verovatno ima, samo su ojachani sajtovi, ili kako to vec ide.. mozzesh da nadjesh, potrudi se malo.. josh nekoliko ljudi trazze istu pesmu,mozzda su neki nashli.. probaj da ih kontaktirash, ako ti pesma stvarno treba.\nKorisnici trenutno na forumu: A.R.Chafee.Jr., Aleksandar Tomić, aljosa7, bojank, Boris90, Cirkon, Djokkinen, havoc995, Jethro, Klecaviks, kuntalo, Lord Nem, magna86, mačković, MB120mm, Mihajlo, mushroom, nuke92, pavle_pzs, rajkoplje, rodoljub, sakota79, sams6245, Smd, Snorks, VES 11119, wolf431, Živković


► Marija Komarac pobednica konkursa za mural s likom Dragoslava Mihailovića\nFoto: Beta, Ustanova kulture Ćuprija\nU obrazloženju žirija se navodi da je Radosavljević Komarac predložila "kompoziciju s portretom Dragoslava Mihailovića i elementima likovne interpretacije motiva romana 'Kad su cvetale tikve' u vidu stilizacije venca od lišća i cvetova tikve".\nNjen predlog se, uz lične impresije književnog stvaralaštva pisca, izdvaja i jasnom demonstracijom slikarske veštine, istakao je žiri.\nRanije je saopšteno da će autor izabranog rešenja biti po realizaciji murala nagrađen s 250.000 dinara.\nMural od 36 kvadratnih metara biće naslikan na jednoj stambenoj zgradi na ulazu u Ćupriju iz pravca Jagodine.\nKonkurs je 1. juna raspisala Ustanova kulture u Ćupriji u saradnji s Opštinom, a bio je otvoren do 1. septembra.\nUstanova kulture raspisala je taj konkurs jer je, kako je saopštila, Dragoslav Mihailović (89) ličnost kojom se Ćuprija, uz pesnika Dušana Matića, najviše ponosi.\nMihailović je rođen 17. novembar 1930. godine u Ćupriji, smatra se jednim od najznačajnijih srpskih pisaca 20. veka. Njegova dela su bila i zabranjivana, a sada su deo školske lektire "Petrijin venac" i "Kad su cvetale tikve". Redovan je član Srpske akademije nauka i umetnosti i dobitnik mnogih književnih nagrada i priznanja.\nUz mural s njegovim likom, Ćuprija će dobiti i ulicu nazvanu po Dragoslavu Mihailoviću.\ndragoslav mihailović /\nDelegacija Evropske unije u Srbiji raspisala je konkurs za izbor 10 heroja tokom pandemije kovida-19, a može biti predložen svako ko je olakšavao život građana za vreme pandemije na bilo koji...\nUprava Ministarstva poljoprivrede Srbije za agrarna plaćanja je raspisala javni poziv za podnošenje zahteva za podsticaje za nabavku novih mašina i opreme za unapređenje primarne proizvodnje...


Sednica Skupštine grada Kragujevca - iKragujevac\nSednica Skupštine grada Kragujevca\nsubota, 29 decembar 2012 18:04\nU nastavku sednice odbornici Skupštine grada doneli su odluku o izradi planova detaljne regulacije ”Groblje u Malim Pčelicama”, naselja ”Aerodrom” i ”Bloka 11 – Denino brdo”. Pravni osnov za izradu tih planova je GUP Kragujevac 2015. godine, a oni su neophodni Gradskoj upravi za prostorno planiranje, izgradnju i zaštitu životne sredine kako bi imala definisana pravila gradnje radi izdavanja lokacijskih i građevinskih dozvola.U nameri da stvori pravni osnov za mogućnost otpisa obračunate, a neplaćene kamate, uz ispunjenje propisanih uslova, na obaveze po osnovu lokalnih poreza koje su dospele za plaćanje zaključno sa 31. oktobrom 2012. godine kao i za mirovanje glavnog poreskog duga po tim osnovama, usvojena je odluka o uslovnom otpisu kamata i mirovanju poreskog duga. U skladu sa republičkim zakonom, pravo na mirovanje glavnog poreskog duga stiče se ako se obaveze dospele za plaćenje u novembru 2012, izmire do 31. januara 2013. Ostvarivanje prava na otpis kamata uslovljava se blagovremenim izmirenjem tekućih obaveza u periodu mirovanja glavnog duga a taj period zavisi od ekonomske snage obveznika.\nPo preporuci Vlade Republike Srbije koja je Privrednom društvu «Zastava bezbednost» – u restrukturiranju Kragujevac, otpisala dug po osnovu javnih prihoda RS, odbornici Skupštine grada danas su doneli Odluku o otpisu potraživanja lokalne samouprave prema ovom preduzeću i to u iznosu od 7.741.443,00 dinara. Ovo preduzeće ima objekat koji je od strateške važnosti za Grad Kragujevac zbog formiranja Ragionalnog centra za vanredne situacije i objekat Upravne zgrade kojim ćemo obogatiti kompleks Miloša Obrenovića, naglasio je Dalibor Jekić, član GV za privredu i privatno preduzetništvo.\nNa današnjoj sednici usvojen je i predlog odluke o izmeni i dopuni odluke o osnivanju JP «Sportski centar «Mladost» Kragujevac kojom su definisane delatnosti ovog preduzeća, kao i predlozi odluka o davanju saglasnosti na Programe poslovanja Javno komunalnih i javnih preduzeća za 2013. godinu na teritoriji grada Kragujevca.


Vučić opet najavljuje: Vakcina u Srbiji krajem novembra\nDruštvo Autor:Mihailo Jovićević30. jul. 202010:36 > 10:47110 komentara\nZorana Mihajlović, Aleksandar Vučić i Branislav Nedimović Foto:TANJUG/DRAGAN KUJUNDŽIĆ/bs\nGovoreći o epidemiji korona virusa, predsednik je rekao da Srbija „testira najviše u Evropi“.\n„Testiramo ubedljivo najviše, kako bismo sačuvali živote ljudi. Očekujemo velike probleme u celom svetu, dešavaju se geopolitčke promene veće nego posle Drugog svetskog rata. Bilo je jako važno što smo prvi put pobedili epidemiju korona virusa u Beogradu, neki kažu da smo se prerano opustili…“, rekao je Vučić.\n„Bilo je važno da uđemo u ekonomski pucanj. Vide se određeni rezultati, mogu odmah da vam kažem da će naša ekonomija ostvariti jedan od najboljih rezultata u Evropi. Naime, industrija u junu 2020. je porasla za 2,6 odsto u odnosu na jun 2019. godine, to je pravo malo čudo. Čestitam kompanijama u Srbiji. Tekući rast industrijske proizvodnje u maju u odnosu na maj 2019. je 9,5 odsto“, rekao je on.\n„Na kraju godine očekujemo -14,4, pa smo revidirali na -9,9 očekujem da drugi kvartal bude i mnogo bolji. Iako verujemo da ćemo pre kraja novembra ili početka decembra imati vakcinu, uprkos koroni, očekujemo rast oko 0“., rekao je on.


Istražilac Sipe: Dželko bio jedan od "emira" u centrima za obuku - Glas Srpske\nSrna 27.05.2020 17:59\nSARAJEVO - Istražilac Agencije za istrage i zaštitu /Sipa/ Suad Hasanović svjedočio je danas pred Sudom BiH kako su prikupljane informacije o boravku Armena Dželke, optuženog za organizovanje terorističke grupe, na ratištu u Siriji.\nHasanović je rekao da je Sipa 2012. godine dobila prva saznanja o odlasku državljana BiH i od tada na razne načine prikuplja informacije o njima, prenosi Birn.\nIstražilac Sipe je u svjedočenju naveo da je Dželko 12. februara 2013. godine otišao iz BiH za Siriju. Dželko nije objavljivao fotografije kao druga lica, rekao je Hasanović, napominjući da su u Sipi iz drugih izvora dobili podatke o njemu, kao i da su saznali da je čak bio jedan od "emira" u centrima za obuku.\nSvjedok je izjavio da je Dželko najmanje jednom ranjen i da je ostao bez nekih unutrašnjih organa. Hasanović je rekao da se 2019. godine, nakon predaje i zarobljavanja pripadnika terorističke organizacije Islamska država iz Baguza, pojavila fotografija Dželke, što je inspektorima potvrdila i njegova porodica.\nOn je rekao da su se "ISIL-ovci" povlačili sa ženama i djecom prema Baguzu, te da su se žene i djeca predali nekoliko dana prije muškaraca. Prema njegovim saznanjima, dio muškaraca s porodicama nije želio da se preda i oni su poginuli prilikom granatiranja. Branilac Senad Dupovac rekao je da je Dželko otišao iz BiH u februaru 2013. godine, a da je "Islamska država" proglašena terorističkom organizacijom u maju te godine.\nNa sugestiju da Sipa nije sprečavala odlazak državljana BiH u Siriju u vrijeme kad je to učinio optuženi, Hasanović je rekao da to nisu radili jer u početku nisu imali informacije o krivičnim djelima. Branilac je rekao da je Dželko ranjen 2015. godine od avio-bombe, na šta je svjedok odgovorio da o tome nema pouzdane informacije.\nNa tvrdnju branioca da nakon ranjavanja nije mogao učestvovati u borbenim dejstvima, Hasanović je rekao da je Dželko bio vojno angažovan, ali da ne zna da li je bio u borbenim dejstvima ili u centrima za obuku.\nNovi svjedoci biće saslušani 17. juna ukoliko odbrana i Tužilaštvo do tada ne postignu sporazum o priznanju krivice. Mogućnost priznanja krivice ranije je spominjana, a na današnjem ročištu je rečeno da se vode pregovori.\nTužilac Odsjeka Tužilaštva BiH za terorizam podigao je 12. marta optužnicu protiv Armena Dželke, zvanog "Abdulah" i "Ike", rođenog 1990. godine u Sarajevu, zbog učešća na stranim ratištima u Siriji. Dželka optužnica tereti da je počinio krivično djelo organiziranje terorističke grupe, a u vezi sa krivičnim djelom terorizam iz Krivičnog zakona BiH.\nTužilaštvo BiH će krivicu optuženog dokazivati pozivanjem 18 svjedoka i stručnih vještaka, te prilaganjem većeg broja materijalnih dokaza.